Malaysia Berada Di Tempat Pertama Bagi Kategori Perkhidmatan Kesihatan Terbaik Di Dunia

Ini merupakan satu lagi pencapaian yang membanggakan buat rakyat Malaysia apabila Malaysia diiktiraf sebagai negara yang memiliki perkhidmatan penjagaan kesihatan bertaraf dunia dan infrastruktur canggih.

Menurut laman web International Living, negara Malaysia menduduki tempat pertama daripada 6 negara yang mendapat penilaian terbaik dalam kategori Kesihatan Terbaik di Dunia untuk tahun ini.

Malah, pemilihan ini berdasarkan beberapa faktor iaitu hospital yang bersih, cemerlang, doktor yang terlatih, dan harga yang berpatutan. Penilaian dilakukan oleh The Joint Commission International (JCI) yang merupakan satu organisasi diiktiraf di seluruh dunia meneliti taraf perkhidmatan kesihatan seluruh dunia.

The Joint Commission International (JCI) telah menilai 13 hospital di negara ini dimana kebanyakkan hampir semua doktor yang majoritinya dilatih di United Kingdom, Amerika Syarikat atau Australia dimana fasih berbahasa Inggeris malah boleh berkomunikasi dengan baik.

Harapnya dengan pengiktirafan ini dapat membuka mata rakyat Malaysia dan orang luar bahawa perkhidmatan perubatan negara kita adalah yang terbaik.


Ketahui Apakah Yang Menariknya Tentang Malaysia? Point Nombor 2 Sangat Tepat!

Dalam video ini, ada beberapa perkara yang penulis selalu gunakan. Terutamanya point nombor 2, 3 & 4. Ohhh, apa pun dah lama tak nampak Harith Iskandar. Seperti biasa beliau akan lakukan lawak spontan.


‘Malaysia Buat Jenayah Yang Tidak Boleh Dimaafkan’ – Korea Utara Putus Hubungan Dengan Malaysia

Media pemerintah Korea Utara, KCNA, melaporkan bahawa Korea Utara memutuskan hubungan diplomatik dengan Malaysia selepas negara itu mengekstradisi seorang rakyatnya ke Amerika Syarikat (AS).

Menurut laporan media tempatan, pada 9 Mac, mahkamah tinggi Malaysia memutuskan bahawa rakyat Korea Utara, Mun Chol Myong, akan diekstradisi ke Amerika Syarikat untuk menghadapi tuduhan pengubahan wang haram.

Mun ditangkap pada tahun 2019 setelah Amerika Syarikat menuduhnya mencuci wang melalui syarikat dan mengeluarkan dokumen palsu bagi menyokong penghantaran haram ke Korea Utara. Mun menentang permintaan ekstradisi, dengan alasan bahawa ia bermotifkan politik.

Menurut kementerian terbabit, Pyongyang menyatakan bahawa hukuman ekstradisi oleh Malaysia adalah tindakan jenayah dan kejahatan yang tidak boleh dimaafkan.

“Tindakan Malaysia telah menghancurkan seluruh landasan hubungan dua hala berdasarkan penghormatan terhadap kedaulatan,” kata satu kenyataan yang ditulis di KCNA.

Hubungan erat Malaysia dengan Korea Utara semakin merosot setelah Kim Jong Nam – saudara kepada pemimpin Kim Jong-un – terbunuh di lapangan terbang Kuala Lumpur pada Februari 2017.

“Kami telah memberi amaran terlebih dahulu bahawa AS – manipulator di belakang pentas dan penyebab utama kejadian ini – juga harus membayar harganya,” lapor KCNA.

Gara-gara dengar radio bahasa asing, nelayan di Korea Utara dihukum mati. Klik pautan di bawah untuk membaca.

Gara-Gara Dengar Radio Bahasa Asing, Nelayan Di Korea Utara Dihukum Mati

Korea Utara ‘Seksa’ Pesakit COVID-19 Kelaparan Hingga Mati, Mayat Mereka Dibakar

Korea Utara Dilaporkan Catat Kes Pertama COVID-19, Pesakit Bakal Dihukum


Malaysia Buka Pintu Buat Kaum Muslim Uighur Yang Mencari Suaka

Malaysia tidak akan menghantar pulang masyarakat Uighur yang melarikan diri dari penganiayaan di China, kata Perdana Menteri Mahathir Mohamad.

“Sekiranya Uighur melarikan diri ke Malaysia untuk mendapatkan suaka, Malaysia tidak akan mengekstradisi mereka walaupun terdapat permohonan dari China [untuk berbuat demikian],” lapor agensi berita Malaysiakini.

Mahathir menegaskan bahawa umat Islam Uighur tidak ‘dilindungi dengan adil’ di kampung halaman mereka dan mereka berhak untuk mendapat suaka di negara ini.

China menghadapi isu penindasan hak asasi manusia apabila bertindak menahan kaum Uighur di wilayah barat laut Xinjiang.

Sehingga 1 juta orang, atau kira-kira 7% penduduk Islam di wilayah Xinjiang, telah dipenjarakan dalam satu operasi yang dipanggil “pembahsuhan etnik”, menurut pegawai A.S. dan pakar PBB.

Human Rights Watch menuduh Beijing menjalankan kempen “pelanggaran hak asasi manusia secara sistematik” terhadap kaum Muslim Uighur di Xinjiang, dalam laporan September lalu.

Sebelum ini kami pernah melaporkan bahawa wujud satu program jahat melibatkan kaum wanita. Klik pautan di bawah untuk membaca.

Wanita Uighur Dakwa Kerajaan China Jalankan Program ‘Rogol Secara Besar-Besaran’

Wanita Ini Dedah Kisah Kejam Di Sebalik Penahanan Kaum Muslim Uighur Di Xinjiang

Isu Halal, Kerajaan China Larang Guna Tulisan Arab Pada Semua Kedai Makanan Muslim?


Malaysia Bukanlah Tempat Paling Selamat Jika Berlaku Apokalips, Lapor Saintis

Saintis tidak menyenaraikan Malaysia sebagai tempat paling selamat jika suatu hari nanti terdapat wabak atau bencana besar yang mampu membunuh seluruh umat manusia.

Malah para saintis telah menamakan Australia, New Zealand dan Iceland sebagai negara paling selamat untuk berpindah.

Dalam salah satu kaji selidik yang bertajuk The Prioritization of Island Nations as Refuges from Extreme Pandemics, para saintis telah memberi tumpuan kepada beberapa kriteria bagi melihat di mana tamadun manusia mampu di mana jika berlaku bencana besar.

Negara-negara ini telah dinilai berdasarkan ciri-ciri seperti tempat perlindungan, lokasi yang baik, sumber semula jadi dan keharmonian dalam politik.

Matt Boyd dan Nick Wilson telah merungkaikan bahawa Australia, New Zealand dan Iceland dipilih disebabkan negara ini memenuhi setiap ciri yang telah digariskan oleh mereka.

Manakala 16 negara lain menduduki tangga bawah dan telah dinilai sebagai ‘kurang sesuai’ untuk menjadi lokasi pembinaan semula tamadun manusia.

Negara-negara terbabit adalah Malta, Jepun, Cape Verde, Bahamas, Trinidad and Tobago, Barbados, Madagascar, Cuba, Mauritius dan Fiji.

Para penyelidik berkata, “negara-negara dengan KDNK yang tinggi (Keluaran Dalam Negara Kasar), yang mencukupi bagi pengeluaran makanan dan/atau tenaga, adalah jauh lebih baik.”

Negara-negara yang tidak dipilih boleh mengubah keadaan mereka dengan meningkatkan pengeluaran makanan dan tenaga serta menyelesaikan ketidakstabilan politik.

Para penyelidik menyedari bahawa metodologi mereka mungkin tidak sempurna dan penyelidikan lanjut perlu dilakukan.

Tetapi jika suatu hari nanti terdapat wabak atau bencana yang melumpuhkan kemanusian, mungkin anda mahu mempertimbangkan negara-negara di atas.

Terdahulu, saintis pernah melaporkan bahawa tiga lokasi di Malaysia mungkin bakal tenggelam menjelang 2050. Klik pautan di bawah untuk membaca.

Tiga Lokasi Di Malaysia Bakal Tenggelam Menjelang 2050


Malaysia Cecah 2,000 Kesembuhan Di Saat Dunia Menghampiri Kes Positif Ke-2 Juta

Jika melihat kepada statistik berkaitan COVID-19, rakyat Malaysia harus berbangga dengan apa yang telah dilakukan oleh pihak kesihatan di negara kita.

Manakan tidak, ketika seluruh dunia sedang bergelut dengan pandemik ini dan menghampiri bilangan kes ke dua juta, Malaysia pula pada semalam telah mencapai angka kesembuhan melebihi 2000 kes.

#COVID19 Perkembangan terkini di Malaysia 12 April 2020.

Kes discaj 1⃣1⃣3⃣Keseluruhan 2,108 atau 45% daripada keseluruhan kes.

Tahniah dan terima kasih. pic.twitter.com/Bb1ZhuvrS6

— KKMPutrajaya (@KKMPutrajaya) April 12, 2020

Maklumat terbaru yang dikeluarkan Kementerian Kesihatan Malaysia hari ini menunjukkan seramai 2,108 pesakit telah sembuh daripada COVID-19.

Angka tersebut sudah pastinya boleh memberikan sedikit kelegaan kepada kita semua memandangkan ia bermaksud 45 peratus pesakit yang menjangkiti virus itu telah sembuh sepenuhnya.

Jumlah pesakit yang telah sembuh itu juga sekaligus menjadikan Malaysia antara negara yang mempunyai kadar kesembuhan tertinggi di dunia selepas China dan Korea Selatan.

China sebelum ini mencatatkan 94 peratus kadar kesembuhan manakala Korea Selatan pula mencatatkan kadar 69 peratus.

#COVID19 Statistik WHO menunjukkan Amerika Syarikat paling teruk terjejas dengan kes melebihi setengah juta dgn kematian melebihi 20,000.

Kadar kesembuhan di Malaysia ialah 45% antara tertinggi di dunia.

Kadar kesembuhan tertinggi di China 94% dan Korea Selatan 69%. pic.twitter.com/v6jGcPFRGp

— KKMPutrajaya (@KKMPutrajaya) April 13, 2020

Bukan itu sahaja, kadar kematian akibat virus itu di Malaysia juga sebenarnya antara yang terendah di dunia dengan hanya 76 kematian atau secara peratusnya sebanyak 1.6 peratus.

Peratusan itu adalah terlalu rendah jika dibandingkan dengan kadar peratusan kematian dunia yang ketika ini berada di paras 6.1 peratus sekaligus turut menjadikan kita antara negara yang mencatatkan kadar kematian yang rendah di rantau Asia Tenggara.

Jika melihat kepada angka dan statistik yang dibekalkan ini, tidak mustahil kita sebagai satu negara mampu untuk menewaskan virus COVID-19 ini dalam masa terdekat.

Apa yang penting ketika ini adalah agar masyarakat mematuhi peraturan dan saranan yang telah dikeluarkan kerajaan seperti berada di rumah dalam mendepani penularan virus berbahaya ini.

Baca perkongsian kami sebelum ini mengenai perkembangan semasa mengenai COVID-19 di seluruh dunia ketika ini. Klik pautan di bawah untuk membaca.

Pakar Beri Amaran, COVID-19 Mampu Kembali Walaupun Pesakit Telah Sembuh

Anda Mungkin ‘Bebas’ Melancong Seperti Biasa Mulai 2023 Selepas COVID-19

Impak Pandemik COVID-19 Ke Atas Kesan Pulau Haba Bandar Kuala Lumpur


Malaysia Dalam Senarai Top 10 Penonton Paling Ramai Untuk Konsert ‘Online’ BlackPink

Sekiranya anda merupakan peminat setia kumpulan BlackPink, pastinya anda tahu tentang konsert atas talian pertama kumpulan tersebut yang telah diadakan pada 31 Januari 2021 yang lalu.

Konsert yang diberi nama ‘The Show’ itu telah ditonton oleh peminat dari bermacam negara. Difahamkan, peminat dikehendaki untuk membeli ‘tiket’ menerusi bayaran membership di akaun YouTube rasmi BlackPink dan sebanyak 280,000 tiket telah berjaya dijual.

Baru-baru ini, YG Entertainment telah berkongsi senarai penonton terbanyak untuk konsert tersebut dan Malaysia berada di tangga ke-8 dalam senarai itu. Wah, ramai juga Blinks di Malaysia!

Menurut senarai yang dikongsikan oleh YG Entertainment, Amerika Syarikat merodkan jumlah tontonan tertinggi diikuti oleh Thailand di tangga ke-2 dan Filipina ni tangga yang ke-3.

Terkini, BlackPink direkodkan sebagai kumpulan K-Pop wanita yang mempunyai jumlah subscriber yang paling tinggi di YouTube. Menurut sumber media, jumlah tersebut meningkat sejurus sahaja konsert tersebut dibuat.

Difahamkan, terdapat sebanyak 2.7 juta peningkatan dari jumlah asal subscribers BlackPink. Hal ini secara tidak langsung membuatkan kumpulan tersebut berjaya meraih 56.8 juta subscribers di YouTube.

Di era pandemik yang masih belum menunjukkan tanda tamat, konsert atas talian dilihat sebagai alternatif yang terbaik bagi kita untuk mengubat rindu pergi ke konsert sebenar seperti dahulu. Walaupun rasanya mungkin agak berlainan, ini adalah jalan yang terbaik. Apa pun, adakah anda juga merupakan penonton konsert tersebut?

Katanya lagu hit dari BlackPink ini pernah ditolak oleh 2NE1. Ingin tahu lagu apa? klik pada pautan di bawah untuk membaca.

Minzy Dedah Lagu Popular BlackPink Sebenarnya Milik Kumpulan 2NE1


Malaysia Kini Dalam Usaha Bantu Etnik Rohingya Di Myanmar

Penindasan kejam yang berlaku terhadap golongan etnik Rohingya di Myanmar bukan sahaja menjadi tajuk utama berita dunia, malah ia juga menimbulkan rasa simpati kepada masyarakat di Malaysia secara umumnya.

Dalam pada itu, satu mesyuarat tergempar yang diadakan oleh Menteri Luar Pertubuhan Kerjasama Islam (OIC) di Kuala Lumpur baru-baru ini sedang membincangkan usaha untuk mengembalikan semula stutus masyarakat Rohingya di Myanmar.

Menurut apa yang diperkatakan oleh Tan Sri Syed Hamid Albar selaku Duta Khas OIC bagi Myanmar, mesyuarat tersebut dilakukan bertujuan untuk mewujudkan perlindungan bagi etnik Rohingnya yang mana hak mereka sebagai warganegara dinafikan.

Tujuan mesyuarat itu diadakan bukan bertujuan ingin campur tangan dalam hal ehwal dalaman Myanmar, tetapi berikutan keadaan yang begitu mendesak yang disifatkan sebagai perbuatan mencabul hak asasi manusia sewenang-wenangnya.

“Ini bukan isu perkauman seperti yang didakwa kerajaan negara itu, tetapi lebih kepada isu agama kerana mereka (rakyat Myanmar) menjadikan orang Islam sebagai sasaran dalam konflik mereka dengan Rohingya,” katanya.

Masalah penindasan ini menyebabkan beribu-ribu orang masyarakat Rohingya meninggalkan Myanmmar, laporan juga turut menyatakan berlakunya kekejaman, termasuk rogol dan bunuh. Seluruh kampung dikatakan dibakar hangus termasuk ketika penduduk berada di rumah masing-masing.

“Kami menyokong usaha kerajaan Myanmar untuk mengubah negara itu menjadi sebuah negara yang jauh lebih sejahtera di bawah kepimpinan baharu. Tetapi, transformasi yang dilaksanakan mestilah melibatkan semua sektor masyarakat.

“Mereka perlu mengakui wujudnya orang Rohingya, yang kewarganegaraan mereka dilucut tanpa sebab. Mereka merupakan kaum peribumi negara itu dan tanpa pengiktirafan itu, masalahnya akan terus melimpah ke negara jiran,” katanya.

Syed Hamid juga berkata Komuniti ASEAN, yang disifatkan ketua umum Myanmar Aung San Suu Kyi sebagai sebuah keluarga, perlulah menghormati dan memahami tanggungjawabnya bukan sahaja berlandaskan Piagam ASEAN tetapi juga undang-undang antarabangsa.


Malaysia Dan Amerika Syarikat Kini Berkongsi Kedudukan Pasport Yang Sama

Singapura kini menduduki tangga teratas dalam carta pasport paling berkuasa di dunia. Melalui kedudukan terbaru yang dikeluarkan oleh Passport Index, ini bermakna pemegang passport Singapura dibenarkan mengembara ke jumlah paling tinggi di dunia tanpa visa.

Menurut Passport Index, kedudukan itu diperolehi Singapura selepas Paraguay menarik balik sekatanya terhadap rakyat Singapura sebelum ini. Dalam erti kata lain, 5.6 juta pemegang pasport Singapura kini boleh mengembara ke 159 negara tanpa visa langsung atau dengan satu visa ketibaan sebaik sahaja sampai di destinasi.

Kedudukan terbaru ini turut meletakkan Jerman di tempat ke-2 dalam carta pasport paling berkuasa di dunia dengan rakyatnya dibenarkan melawat 158 negara tanpa visa, manakala Sweden dan Korea Selatan berada di tangga ke-3.

Malaysia pula berada di tangga ke-6, turun satu anak tangga yang mana sebelum ini menduduki tempat ke-5. Namun begitu, ketika menduduki tangga ke-5, pemegang paasport Malaysia hanya dibenarkan melawat ke 153 negara tanpa visa. Meskipun kini menduduki tangga ke-6, pemegang pasport Malaysia boleh melawat ke 154 negara tanpa visa.

Berita baik kepada pemegang passport Malaysia, anda kini boleh mengembara ke 154 negara tanpa visa. Dalam masa yang sama, Malaysia berkongsi kedudukan yang sama dengan Amerika Syarikat, Ireland dan Kanada. Pasport AS menurun sejak Presiden Donald Trump dilantik, manakala Turki dan Republik Afrika Tengah antara negara yang terbaru tidak dibenarkan kemasukan tanpa visa.

Afghanistan kekal di tangga terakhir dengan lawatan tanpa visa dibenarkan cuma untuk 22 negara.


Malaysia Dan Indonesia Setuju Sediakan Tempat Perlindungan Untuk Pelarian Rohingya

Malaysia dan Indonesia bersetuju untuk menyediakan bantuan kemanusiaan kepada hampir 7,000 pendatang asing yang masih berada di perairan antarabangsa.

Menteri Luar, Datuk Seri Anifah Aman berkata, kedua-dua negara itu juga bersetuju untuk menyediakan tempat perlindungan bagi proses penempatan dan penghantaran semula oleh masyarakat antarabangsa dalam masa setahun.

“Pada masa sama, Malaysia, Indonesia dan Thailand juga menggesa masyarakat antarabangsa untuk bersama-sama menggalas tanggungjawab ini dan menyokong kita untuk menyelesaikan masalah ini.

“Sehubungan itu, kita mencadangkan supaya masyarakat antarabangsa menyediakan bantuan dari segi sokongan, kewangan, tempat perlindungan sementara dan bantuan kemanusiaan kepada pendatang asing tersebut,” katanya.

Beliau berkata demikian dalam sidang akhbar di sini hari ini.

Terdahulu beliau mengadakan pertemuan bersama Timbalan Perdana Menteri merangkap Menteri Luar Thailand, Tanasak Patimapragorn dan Menteri Luar Indonesia, Retno Marsudi bagi membincangkan mengenai isu pendatang asing ke dalam negara masing-masing, pemerdagangan dan penyeludupan manusia di sini.

Baru-baru ini lebih 1,000 pendatang asing Rohingya, Myanmar dan Bangladesh tersadai di tengah laut ketika cuba memasuki perairan negara ini melalui Pulau Langkawi.

Keadaan tersebut menyebabkan berlakunya krisis kemanusiaan yang dahsyat apabila kebanyakan pelarian tersebut disyaki mangsa pemerdagangan manusia terperangkap di tengah lautan selepas beberapa negara ASEAN enggan menerima kemasukan mereka.

BACA: Rejim Myanmar Terlibat Dalam Penghapusan Etnik Rohingya

BACA Lagi: 13 Fakta Tentang Situasi Sukar Pelarian Rohingya

LIKE dan FOLLOW Vocket di Facebook serta Instagram


7 Sebab Anda Tidak Boleh Tolak Siri HUAWEI nova 7, Telefon Pintar 5G Mampu Milik Dengan Harga RM 1,499

Sejak teaser Siri HUAWEI nova 7 mula keluar di media sosial, rata-rata peminat setia nova nampak begitu teruja kerana siri kali ini bakal dilengkapi dengan teknologi 5G tau.

Hadir dengan reka bentuk yang lebih trendy serta spesifikasi dan kamera yang beresolusi tinggi, Siri HUAWEI nova 7 dijangka bakal menjadi telefon pintar 5G paling mampu milik di pasaran pada harga RM 1,499 dan Freebuds 3i pada harga RM399 sahaja!

Kalau anda masih belum buat keputusan nak memiliki Siri HUAWEI nova 7, pengurus jenama nova, Isabel Koh ada jawapan kepada semua persoalan anda tentang model terbaru ini.

Bermula 19 Jun 2020 kalau anda beli Siri HUAWEI nova 7 anda boleh rebut peluang untuk dapat ganjaran sehingga tiga kali ganda tau!

Telefon pintar dengan kemasan chrome mungkin sudah biasa di pasaran ketika ini, bagi memberikan kelainan kepada model terbaru nova.

Ia hadir dengan 3 gaya warna laminasi yang berbeza iaitu Space Silver, Crush Green dan Midsummer Purple.  Dengan rekaan terkini, kemasan Siri Huawei nova 7 ini akan memberikan warna yang berbeza mengikut pantulan cahaya.

Gerenti anda jatuh cinta pandang pertamalah setiap kali tengok telefon pintar anda. Tak perlu risau nak beli casing untuk telefon pintar lepas ni!

Selalunya telefon pintar yang trendy ni mesti berat kan? Lagi-lagi kalau letak dalam handbag, tambah lagi dengan beg duit dan alat solek. Boleh lenguh tangan dibuatnya. Kalau anda nak tahu Siri Huawei nova 7 hadir dengan berat 180 gram sahaja. Ya, kami tak tipu. Ia lagi ringan daripada alat solek anda!

Tampil dengan ciri minimalis bagi penggunaan software dan hardwarenya, Siri Huawei nova 7 ini bukan saja tampil dengan prestasi yang mengagumkan, ia juga kurang menggunakan ruang untuk pemprosesan, menghasilkan motherboard yang lebih kecil. Maka, telefon pintar menjadi lebih ringan dan mempunyai badan yang lebih nipis.

Telefon pintar tanpa kamera rasa macam tak lengkap kan? Dengan bentuk yang compact ia mudah dibawa kemana saja untuk merakam moment indah anda. Jadi kalau anda nak pilih telefon pintar, pastikan ianya mampu memberikan anda kepuasan untuk merakam gambar yang cun!

Siri HUAWEI nova 7  tampil dengan kamera AI 64MP AI yang disokong oleh cip pemproses Kirin 820 dan kemampuan AI yang memberikan hasil fotografi berdefinisi tinggi dan berkualiti. Hasil gambar yang dirakam pada waktu malam juga lebih jelas dan kamera ini mampu merakam video dengan kualiti 4K.

Siri HUAWEI nova 7 turut dilengkapi dengan kamera depan 16MP menggunakan f/2.0 yang besar, aperture dengan ukuran piksel 1.0 um yang dapat menangkap lebih banyak cahaya dan perincian ketika swafoto.

Kamera depannya juga menyokong Super Night Selfie 2.0 untuk swafoto dengan cahaya yang rendah. Kebisingan (noise) pula dikendalikan dengan algoritma BM3D, sementara perincian ditingkatkan oleh penyusunan RAW pelbagai bingkai. Siri HUAWEI nova 7 hanya memerlukan 2 saat untuk kameranya merakan potret swafoto yang terbaik.

Susahnya kalau nak rakam dua momen serentak, nak rakam reaksi diri sendiri dan juga kawasan sekeliling. Lebih-lebih lagi kalau nak buat surprise untuk yang tersayang. Rasa penat pula nak pusing-pusing kamera nak rakam video dan suasana sekeliling.

Worry not guys Siri HUAWEI nova 7 Series menyokong Dual View Mode Video yang memanfaatkan kamera depan dan belakang untuk merakam momen di kedua-dua bahagian secara serentak. Ini pastinya satu pengalaman baru untuk anda merakam video menggunakan telefon pintar. Lepas ni lebih banyak detik indah dapat dikongsi bersama!

Susahnya nak kena bawak power bank lebih bila nak keluar pergi bercuti, yelah masa ni la nak rakam video atau gambar banyak-banyak. Tapi telefon pula cepat habis bateri!

Kalu anda nak tahu Siri HUAWEI nova 7 ini dilengkapi dengan bateri 4,000mAh dan HUAWEI SuperCharge 40W yang baru, membolehkan telefon anda dicas sehingga 70% dalam masa setengah jam sahaja. Lepas ni lebih banyak momen yang boleh dirakam ketika bercuti tanpa perlu risau dengan bateri anda!

Dijangka bakal menjadi telefon mid-range paling berpatutan di Malaysia, ramai rasanya yang teruja nak tau harga Siri HUAWEI nova 7, mampu milik atau tidak?

Dengan ura-ura teknologi 5G bakal digunakan secara meluas menjelang suku ketika 2020 di Malaysia, Siri HUAWEI nova 7 merupakan salah satu peranti yang mampu menyokong teknologi baru ini. Dengan kemasan yang menarik, fotografi dan video berkualiti premium. Anda tak perlu risau sebab harga pasaran bagi telefon pintar Siri HUAWEI nova 7 bawah RM2000 tau!

Siri HUAWEI nova 7 mempunyai mempunyai pra muat turun MeeTime untuk menyokong panggilan video sehingga 1080p FHD antara peranti HUAWEI. Ia memanfaatkan teknologi pengecaman wajah untuk mengoptimumkan kualiti apabila kurang pendedahan cahaya.

Dengan HUAWEI Share pula anda boleh berkongsi fail dengan seretan yang mudah pada peranti yang sedang digunakan.

FreeBuds 3i turut akan menemui pengguna pada harga RM399 ia dilengkapi dengan badan utama ergonomik berbentuk kon yang dibuat untuk gaya dan kesesuaian anda.

Pengguna juga akan merasai pengalaman audio yang mengujakan apabila dipasangkan dengan Siri HUAWEI nova 7 anda.

Dengan semua ciri hebat yang ditonjolkan, Siri HUAWEI nova 7 anda pasti menjadi lebih memuaskan apabila dipadankan dengan sistem operasi HUAWEI AppGallery. Untuk maklumat lebih lanjut, anda boleh klik di sini.

Salah satu karnival terbesar HUAWEI kini kembali, Karnival AppGallery HUAWEI akan berlangsung dari 19 sehingga 30 Jun 2020. Jom reward diri anda dengan barangan HUAWEI dan anda berpeluang menang cabutan bertuah sehingga RM 2 Juta. Kesemua hadiah ni tersedia di HUAWEI Experiece Store (HES) dan antara hadiah yang ditawarkan ialah tiga buah Proton X70, dan 500 buah skuter elektrik.

Kalau anda tak sabar nak tunggu sehingga 19 Jun, apa kata anda ke HUAWEI Store berhampiran dan untuk mendapatkan baucer bernilai sehingga RM160!

Berita menarik kepada ahli Member Center, dengan memiliki Siri HUAWEI nova 7 anda boleh rebut ganjaran baucer makanan bernilai sehingga RM 1,000 bersama rakan kongsi HUAWEI seperti Baskin Robbin’s, Domino’s Pizza, Texas Chicken, Puma, AirAsia BIG dan banyak lagi.

Untuk gamers pula anda boleh claim Voucher Diamond Royale!

Jom kunjungi HUAWEI Store berhampiran atau HUAWEI Experience Store terdekat untuk mengetahui lebih lanjut mengenai Siri HUAWEI nova 7. Lagi best HUAWEI ada juga pelan ansuran serendah RM5.20 sehari untuk anda yang nak mencari pelan yang mejimatkan!

Jangan lupa mark kalendar anda dan rebut hadiah istimewa hanya dengan Siri HUAWEI nova 7.

Tahukah anda memuat turun aplikasi kini lebih mudah dengan Huawei AppGallery. Klik pautan di bawah untuk mengetahui dengan lebih lanjut.

Sudah Bersedia Dengan Siri HUAWEI nova 7? Muat Turun Aplikasi Kini Lebih Mudah Dengan AppGallery!

Raya Norma Baharu Bersama Huawei Y6p Dengan Gaya, Skrin, Dan Bateri Lebih Besar Hanya RM559


‘Lonely Planet’ Senaraikan Perak, Malaysia Di Antara 10 Destinasi Popular 2017

Sudahkan anda merancang percutian untuk tahun 2017 nanti? Jika masih belum, senarai ini mungkin boleh membantu. Baru-baru ini Lonely Planet baru sahaja mengeluarkan senarai 10 destinasi popular yang mesti dikunjugi pada tahun 2017.

Pemilihan ini disenaraikan oleh tim Lonely Planet berdasarkan pengalaman dan tinjau mereka sendiri. Buat pengetahuan anda, setiap tahun Lonely Planet akan mengeluarkan senarai destinasi pilihan terbaik untuk pelancong.

Untuk berada dalam senarai 10 lokasi terbaik, banyak perkara yang perlu dipertimbangkan. Di antara kriteria yang mesti dipenuhi adalah termasuk, kekayaan sejarah sesuatu tempat, perubahan infrastruktur, dan ekonomi negara tersebut.

Destinasi yang dikategorikan sebagai ‘Best In Travel’ biasanya destinasi yang mengalami perkembangan seperti menawarkan tempat-tempat dan perkara baharu yang lebih menarik. Paling membanggakan apabila Malaysia termasuk di antara 10 lokasi popular 2017 dalam kategori ‘Top Regions’.

Choquequirao, Peru menjadi destinasi pilihan pertama dengan menerima kunjungan seramai 3000 pengunjung setiap hari. Manakala Perak, Malaysia pula menduduki tempat ke 9. Di bawah ini merupakan senarai lengkap 10 destinasi popular 2017.

1. Choquequirao, Peru
2. Taranaki, Selandia Baru
3. Açores, Portugal
4. North Wales, Inggris
5. South Australia
6. Aysén, Chili
7. Tuamotu Islands, French Polynesia
8. The Georgia coast, Amerika Serikat
9. Perak, Malaysia
10. Skellig Ring, Irlandia

Sebelum ini Ipoh, Perak pernah disenaraikan dalam 10 bandar wajib dilawati di Asia oleh Lonely Planet. Jadi buat anda yang masih belum merancang ke mana-mana, kami cadangkan Perak destinasi yang mesti anda pergi pada tahun 2017 nanti.

Baca juga: ‘Lonely Planet’ Senaraikan Ipoh Antara 10 Bandar Wajib Dilawati Di Asia


Malaysia Dilantik Pembekal Utama Makanan Halal Di Olympik Tokyo 2020

Penganjuran sukan Olimpik 2020 akan diadakan di Tokyo, Jepun dan pastinya ramai teruja ingin menyaksikan pelbagai acara yang akan dipertandingkan di kejohanan tersebut. Malah, Japan Airlines turut telah tawarkan 10,000 tiket percuma untuk anda hadir ke kejuaraan Olimpik Tokyo 2020.

Lebih menarik, Malaysia bakal menjadi pembekal makanan halal utama kepada atlet dan juga mereka yang terlibat dalam kejuaraan Olimpik Tokyo 2020. Difahamkan, MyChef yang merupakan satu jenama makanan tempatan sedang bersedia untuk menghantar produk makanan halal syarikat tersebut ke Jepun.

Produk makanan halal yang akan dipasarkan adalah seperti nasi briyani dan nasi goreng. Untuk pengetahuan anda, Olimpik Tokyo 2020 ini akan berlangsung pada 24 Julai sehingga 9 Ogos ini.

Sekurang-kurangnya 50 negara Islam akan menyertai kejohanan ini dan pastinya ini satu pendedahan yang baik untuk produk tempatan pasarkan produk halal ke peringkat antarabangsa.

Selain itu, pengunjung ke sukan Olimpik Tokyo 2020 turut boleh menikmati dan membeli makanan halal di Malaysia Street yang akan dianjurkan sepanjang kejohanan sukan itu nanti.

Apa kata baca artikel berkaitan Olimpik Tokyo 2020 di The Vocket pada pautan di bawah ini.

Japan Airlines Bakal Tawarkan 100,000 Tiket Percuma Untuk Anda Hadiri Sukan Olimpik 2020

Pingat Olimpik Tokyo 2020 Akan Diperbuat Daripada Telefon Pintar Terpakai

Gundam Bakal Dilancarkan Ke Angkasa Sempena Olimpik Tokyo 2020


Malaysia Dilaporkan Sebagai Negara Ketiga Miliki ‘Sugar Daddy’ Paling Ramai Di Asia

Perkataan atau terma sugar daddy sebelum ini mungkin kedengaran sedikit janggal dalam kalangan masyarakat kita.

Malah mungkin ramai yang beranggapan hanya sebilangan kecil sahaja lelaki daripada negara kita yang memegang gelaran berkenaan.

Namun angka dan kedudukan seperti yang dilaporkan portal Free Malaysia Today hari ini menunjukkan sebaliknya apabila terdapat hampir 50,000 individu bergelar sugar daddy di negara ini.

Atau lebih tepat lagi seramai 42,500 sugar daddy dilaporkan berada di negara ini menurut laporan berkenaan yang memetik laman SeekingArrangement, sebuah laman terbesar dunia berkait aktiviti tersebut.

Negara jiran, Indonesia pula berada di kedudukan kedua dengan  60,250 sugar daddy manakala India pula berada di tempat pertama untuk negara-negara Asia dengan 338,000 sugar daddy.

Mengikuti Malaysia di tangga keempat dan seterusnya adalah Jepun, Hong Kong, Taiwan, Vietnam, Korea Selatan, dan Sri Lanka.

Ketua Pegawai Eksekutif Seeking Arrangement Brandon Wade seperti dipetik menjelaskan jurang antara golongan miskin dan kaya yang semakin meningkat di benua ini mendorong kepada perkara berkenaan.

Selain itu, perkembangan ekonomi yang pesat di rantau ini juga jelasnya turut menyumbang kepada angka berkenaan dengan semakin ramai pelabur asing menjalankan perniagaan dan kehidupan di sini.

“Tidak mengejutkan mengapa Asia seolah-olah menjadi sarang ‘sugar daddy’ untuk berpasangan terutama dalam kalangan demografi bandar,” jelasnya.

Baca kembali perkongsian wanita dari Malaysia ini yang menawarkan perkhidmatan kepada sugar daddy di Singapura sebelum ini.

Bukan Menyundal Tetapi Menemani, Wanita Ini Raih Ribuan Ringgit Jadi ‘Sugar Baby’ Di Singapura

Bagaimana Aplikasi ‘Pelacuran’ Golongan Elit Ini Lulus Untuk Diiklankan Di Malaysia?


Malaysia Dinobat Sebagai Negara Terbaik Di Dunia Untuk Melabur

Disaat Malaysia dikaitkan dengan pelbagai spekulasi melibatkan eknomi negara, CEOWORLD telah menobatkan Malaysia sebagai negara terbaik di dunia untuk melabur atau menjalankan perniagaan bagi tahun 2018. Kedudukan Malaysia yang tertinggi di tempat nombor 1 daripada 50 negara telah membuktikan Malaysia terus menjadi destinasi paling menarik untuk pelabur dan ahli perniagaan.

Kedudukan tersebut dinilai berdasarkan 11 faktor yang berbeza termasuklah rasuah, kebebasan peribadi, perdagangan dan kewangan, tenaga kerja, perlindungan pelabur, infrastruktur, cukai, kualiti hidup, pita merah dan kesediaan teknologi. Setiap kategori pula akan dinilai sama rata sahaja.

Kedudukan kedua diambil oleh Poland dan diikuti oleh Filipina (No.3), Indonesia (No. 4), dan Australia (No.5). India pula berada di kedudukan keenam dan diikuti pula dengan Republik Czech, Sepanyol dan Thailand manakala United Kingdon, Amerika Syarikat, China dan Jepun masing-masing menduduki tempat ke-16, ke-18, ke-24, dan ke-32 di antara 50 negara terbaik di dunia untuk melabur atau menjalankan perniagaan bagi tahun 2018.


Malaysia Halang Kemasukan Warganegara India, Indonesia Dan Filipina

Menteri Kanan Datuk Seri Ismail Sabri hari ini mengumumkan bahawa pemegang pas jangka panjang dari India, Indonesia dan Filipina tidak akan dibenarkan masuk ke Malaysia disebabkan lonjakan kes COVID-19 di negara-negara terbabit.

Katanya, sekatan baru itu akan berkuatkuasa pada 7 September dan akan dikenakan untuk penduduk tetap, pemegang pas Malaysia Rumah Kedua Saya, ekspatriat, pemegang visa dan pelajar asing.

“Keputusan itu dibuat setelah mendapat nasihat dari Kementerian Kesihatan untuk memastikan COVID-19 dibendung di negara ini,” katanya dalam satu sidang media.

Ismail Sabri turut menyatakan bahawa kerajaan juga akan memantau situasi di negara lain dan tidak menolak kemungkinan sekatan yang sama akan dikenakan pada warga negara lain jika terdapat lonjakan kes di negara terbabit.

“Belum ada yang dimuktamadkan, tetapi kami melihat negara lain yang mungkin mengalami lonjakan kes COVID-19,” katanya.

Bagaimanapun, Ismail Sabri menegaskan bahawa rakyat Malaysia yang pulang dari tiga negara terbabit akan dibenarkan masuk ke Malaysia dengan mengikut SOP yang telah ditetapkan.

Tambahnya lagi, Kementerian Kesihatan akan mengusulkan satu rancangan bagi meminimumkan risiko jangkitan warga asing melalui rakyat Malaysia yang kembali dari negara-negara ini.

Semalam, Ketua Pengarah Kesihatan Tan Sri Dr Noor Hisham Abdullah mengatakan bahawa kerajaan sudah merancang pelan masa hadapan bagi mempersiapkan diri dengan kemungkinan peningkatan kes jangkitan COVID-19 disebabkan bermulanya musim sejuk di beberapa negara luar.

Terdahulu, Indonesia dilaporkan sudah bersedia untuk membangunkan vaksin COVID-19 yang dinamakan sebagai Merah Putih. Klik pautan di bawah untuk membaca.

Indonesia Sedia Bangunkan Vaksin COVID-19 Yang Dinamakan Sebagai Merah Putih

Kepulauan Di Brazil Ini Hanya Dibuka Buat Pelancong Yang Positif COVID-19

Pharmaniaga Jangka Vaksin COVID-19 Bakal Dikeluarkan Pada Tahun Hadapan


Malaysia Hantar Semula 3,300 Tan Sisa Plastik Import Ke Negara Asal

Umum mengetahui selepas China tidak lagi menerima sisa plastik dari negara luar, Malaysia dan beberapa negara Asia Tenggara yang lain telah menjadi sasaran terbaharu. Tidak mahu berdiam diri sahaja mengenai perkara ini, Menteri Tenaga, Sains, Teknologi, Alam Sekitar dan Perubahan Iklim, YB Yeo Bee Yin mengambil tindakan tegas untuk menghentikan perkara ini.

Satu kenyataan baharu menyebut sejumlah 3,300 sisa plastik import akan dihantar semula ke negara asal bermula bulan ini. Beliau turut berkata Malaysia akan menghantar semua jenis sisa buangan import dan tidak akan menerima sebarang sisa buangan daripada negara membangun pada masa akan datang.

Tambah beliau lagi Malaysia akan memperjuangkan hak untuk mendapatkan alam sekitar yang bersih tanpa lebihan sisa buangan lebih-lebih lagi dari negara luar. Malaysia akan mempertahankan hak ini walaupun sebagai negara yang kecil berbanding negara maju yang menghantar sisa buangan tersebut.


Malaysia Henti Eksport Ayam, Rakyat Singapura Panik Dan Jual Hidangan KFC Mencecah RM3.8 Juta

Malaysia menghentikan sementara pengeksportan 3.6 juta ekor ayam sebulan ke negara lain berkuat kuasa 1 Jun ini bagi menampung keperluan bekalan ayam yang semakin berkurangan di Malaysia.

Susulan itu, sesetengah rakyat Singapura didapati mengambil kesempatan dengan mengiklankan produk berasaskan ayam di platform jual beli barangan terpakai, Carousell dan harga yang diletakkan ada sehingga mencecah harga RM3.8 juta.

Menurut laporan, tinjauan mendapati selain sepinggan nasi ayam Hainan dijual pada harga RM3,195, beberapa produk lain turut disenaraikan seperti popcorn ayam beku berharga RM1.9 juta dan sekotak Chicken McNuggets berisi empat ketul nugget ayam berharga RM1,597.

Lebih mengejutkan apabila produk ayam goreng KFC diiklankan sebagai produk edisi terhad dan jarang dijumpai, harga yang disenaraikan pula mencecah RM3.8 juta.

Menurut Menteri Negara bagi Kelestarian dan Alam Sekitar Singapura, Desmond Tan telah memberi jaminan bahawa terdapat bekalan mencukupi untuk semua orang dan tidak perlu melakukan sebarang pembelian panik.

Difahamkan, Singapura mengimport kira-kira 34% bekalan ayamnya dari Malaysia dan sebilangan yang lain pula didapati dari negara Thailand, Australia, New Zealand, Brazil dan Amerika Syarikat.

Sementara itu, kami kongsikan beberapa artikel yang sedang ‘trending’ di The Vocket pada pautan di bawah.

Restoran Di Singapura Tawar Gaji Cuci Pinggan Sehingga RM11,000 Untuk Tarik Warga Malaysia

Seperti Kereta Sebenar, Myvi Dihasilkan Daripada LEGO Ini Buat Netizen Terpegun


Malaysia Hilang Kelayakan Anjur Kejohanan Renang Para Dunia Selepas Sekat Israel

Berikutan keputusan kerajaan Malaysia melarang atlet Israel daripada bertanding dalam Kejohanan Renang Para Dunia 2019 yang dijadualkan berlangsung di Sarawak, Jawatankuasa Paralimpik Antarabangsa (IPC) melucutkan hak Malaysia untuk menganjurkan kejohanan tersebut.

Keputusan tersebut dibuat oleh lembaga pengurusan Jawatankuasa Paralimpik Antarabangsa dalam mesyuarat di London berikutan kegagalan Kementerian Dalam Negeri memberi jaminan membolehkan peserta dari Israel untuk mengambil bahagian, bebas daripada diskriminasi dan selamat dalam kejohanan tersebut. Malah, protokol seperti lagu kebangsaan, bendera dan menyediakan visa juga gagal dipatuhi.

Menurut IPC, pendirian Malaysia untuk tidak membenarkan atlet Israel dari turut serta menyertai kejohanan tersebut atas alasan politik membuatkan pihak IPC tidak mempunyai pilihan lain tetapi mencari tuan rumah baru untuk kejohanan ini.

Berikutan keputusan yang diambil IPC, page Facebook IPC telah diserang warganet mengatakan pendirian tegas menyokong keputusan kerajaan Malaysia tidak membenarkan atlet Israel bertanding dalam kejohanan tersebut. Malah, warganet beranggapan keputusan kerajaan Malaysia adalah tepat.

Baca lagi: Bendera Malaysia Berkibar Di Gaza Selepas Halang Atlet Israel Masuki Negara

Untuk pengetahuan anda, penyertaan atlet dalam acara ini amat penting kerana ianya akan menentukan kelayakan untuk menyertai Sukan Paralimpik Tokyo 2020 kelak. Apakah pendapat anda dengan keputusan yang diambil oleh IPC dan keputusan tegas yang diambil oleh kerajaan Malaysia?


Malaysia Ingin Rebut Peluang Menganjurkan Pertandingan Mobile Legends

Tidak dapat dinafikan bahawa Mobile Legends merupakan satu permainan yang terkenal dalam kalangan rakyat Malaysia tidak kira lapisan umur mahupun jantina. Malah, terdapat khabar angin bahawa penganjuran Piala Dunia Mobile Legends akan diadakan pada tahun hadapan.

Menurut Menteri Belia dan Sukan (KBS), Syed Saddiq Syed Abdul Rahman, jika penganjuran Piala Dunia Mobile Legends akan diadakan pada tahun depan, pihaknya akan cuba sebaik mungkin untuk membawa kejohanan tersebut ke Malaysia.

Untuk pengetahuan anda, permainan Mobile Legends juga sah akan dipertandingkan di Sukan SEA 2019 yang akan berlangsung di Filipina dalam kategori e-sport. Pastinya jika penganjuran kejohanan ini berjaya diadakan di negara kita, ia bukan sahaja akan memberikan persepsi positif terhadap dunia sukan kita tetapi akan meningkatkan ekonomi dan sektor perlancongan ke negara kita.


Malaysia Isytihar Seorang ‘Waris’ Sultan Sulu Sebagai Pengganas

Satu keputusan telah dibuat oleh Kementerian Dalam Negeri dengan mengisytiharkan salah seorang waris Sultan Sulu sebagai pengganas. Ketua Pengarah Bahagian Hal Ehwal Undang-undang Jabatan Perdana Menteri Khairul Dzaimee Daud berkata kepada New Strait Times bahawa individu terbabit adalah Fuad A Kiram yang berperanan dalam pemberontakan Lahad Datu di Sabah sepuluh tahun yang lalu.

Untuk pengetahuan anda, Fuad juga bertanggungjawab bersama-sama dengan tujuh individu yang mendakwa sebagai waris Sultan Sulu dalam pertikaian undang-undang antarabangsa dengan Putrajaya berhubung tuntutan mereka untuk mendapatkan AS$14.92 bilion daripada Malaysia.

“Salah seorang penuntut sebagai pengganas. Fuad A Kiram, terlibat dalam kes Tanduo, dan sekarang ini telah diklasifikasikan pengganas pada 6 april 2023, bawah Seksyen 66 Akta Pencegahan Pengubahan Wang Haram, Pencegahan Pembiayaan Keganasan dan Hasil Daripada Aktiviti Haram 2001,” katanya seperti yang dilaporkan.

Muhammad Fuad Abdullah Kiram atau Fuad A Kiram telah diklasifikasikan oleh Warta Persekutuan sebagai “menyertai dan memfasilitasikan pelakuan perbuatan pengganas.” Oleh hal yang demikian, dalam pertikaian undang-undang dengan pihak-pihak yang menuntut, termasuk Fuad, kerajaan telah mengambil pendekatan menyerang.

Bagi yang lupa, waris Kesultanan Sulu telah mengambil tindakan undang-undang terhadap Malaysia yang didakwa telah memotong bayaran pajakan tahunan sebanyak RM5,300 untuk Sabah kepada kesultanan pada 2013 selepas pencerobohan Lahad Datu. Kes kini sedang dibicarakan di empat tempat iaitu Sepanyol, Perancis, Luxembourg dan Belanda.

Bayaran ini dihentikan oleh Malaysia selepas pencerobohan ke Lahad Datu, Sabah oleh kumpulan bersenjata yang mendakwa mempunyai kaitan dengan kesultanan Sulu dari selatan Filipina pada tahun tersebut.

Angka daripada RM5,300 kepada RM62.59 bilion dicapai selepas waris Sultan Sulu didakwa telah meminta tafsiran semula perjanjian 1878 untuk meminda status Sabah sebagai wilayah pajakan dan bukannya wilayah yang diserahkan.

Selain itu, waris Sultan Sulu meminta pelarasan ini untuk mencerminkan nilai hasil minyak dan gas Sabah sejak 1970an.

Bagaimanapun, Putrajaya enggan layan tuntutan waris kesultanan Sulu telah mengisytiharkan timbang tara Sepanyol melanggar kekebalan kedaulatan Malaysia dan mempersoalkan kelayakan penimbang tara Sepanyol Gonzalo Stampa untuk mendengar prosiding timbang tara itu.

Kes yang sebelum ini berlangsung di Mahkamah Tinggi Madrid di Sepanyol telah memihak kepada Malaysia apabila mahkamah membatalkan Gonzalo Stampa sebagai penimbang tara. Stampa telah dituduh melanggar perintah Mahkamah Tinggi Madrid yang pada 2021 telah membatal pelantikannya sebagai penimpang tara dan mengenepikan keputusannya yang meminta Malaysia membayar sejumlah wang tersebut.


10 Rekaan Komputer Klasik Dengan Gambaran Moden Dan Minimalis

Pada 15 Februari 1946 komputer pertama dunia dicipta. Sebuah mesin dimana yang pada awalnya direka khas untuk kegunaan pengiraan dan kerja-kerja yang mudah.

Selama 70 tahun ini banyak perubahan yang telah berlaku sama ada dari segi prestasi mahupun rekabentuk mengenai komputer. Seorang jurufoto terkenal UK, James Ball baru-baru ini telah melawat National Museum of Computing untuk mendapatkan gambaran tentang bagaimanana rekabentuk komputer yang pertama dicipta.

Berikut merupakan 10 gambar komputer klasik yang telah diberi sentuhan moden dan minimalis daripada agency INK:

Kami teruja dengan perubahan komputer yang tersangatlah besar pada awalnya dan berubah menjadi sebuah komputer yang nipis ketika ini. Mana tidaknya, telefon pintar di dalam sedekad in juga sudah mengalami perubahan yang banyak dari segi kamera, prestasi dan saiz.


7 Sebab Kenapa Anda Patut Ikut Rapat AirAsia Setiap Masa

Sebut saja AirAsia buat promosi tempat duduk percuma, kaki travel mesti tak senang duduk. Ada yang sanggup berjaga malam semata-mata nak rebut peluang ini.

Ada juga yang siap bergilir dengan kawan dan sanggup memburu tempat duduk percuma AirAsia dalam kumpulan agar dapat travel bersama ke destinasi impian dengan kadar bayaran yang murah.

Ini 7 sebab kenapa AirAsia suka tawarkan promosi tempat duduk percuma:

Siapa pernah rasa dapat tempat duduk percuma akan tahu bagaimana rasa itu. Terbang dengan kadar berganda lebih murah. Silap gaya ketagih nak terbang dan travel selalu sebab dapat tambang penerbangan yang murah. Berbaloi-baloi.

Banyak destinasi ditawarkan oleh AirAsia sama ada di dalam mahupun di luar negara. Ke mana anda nak pergi? New Zealand, Australia, Korea, Jepun, Hong Kong, Filipina atau ke negara seberang? Atau sejauh ke Iran?

Nak bercuti dalam negara saja pun boleh. Pulau-pulau cantik di Sabah, ikan terubuk masin di Sarawak, jalan-jalan cari makan di Pulau Pinang dan Kelantan, keropok lekor Terengganu dan taman tema di Johor dan di negara seberang tambak Johor semuanya kini boleh dijejaki dengan mudah.

Apatah lagi dengan berbagai destinasi pilihan dalam negara yang ditawarkan oleh AirAsia.  Tinggal petik jari dan pilih, rebut promosi tempat duduk percuma dan rancang percutian anda.

3.  Jimat harga tambang penerbangan bermakna anda boleh berbelanja lebih untuk perkara lain

Yes. Anda boleh agihkan lebih banyak bajet untuk penginapan, pengangkutan, membeli belah dan juga lakukan aktiviti berbayar di lokasi percutian. Pendek kata anda lebih bebas memilih mahukan percutian bajet atau sebaliknya.

Dengan 3 juta tempat duduk percuma yang ditawarkan oleh AirAsia, tidak mustahil untuk anda bercuti di dalam mahu pun di luar negara dengan kos penerbangan yang murah.

Untuk pastikan anda berjaya rebut tempat promosi duduk percuma AirAsia, baca 13 ‘Trick’ Rebut Promosi Tempat Duduk Percuma AirAsia Dengan Lebih Pantas.

Tambang murah bermakna lebih ramai boleh ikut. Seronok bila dapat bercuti beramai-ramai sama ada dengan keluarga mahu pun dengan rakan-rakan.

Lagi ramai lagi jimat. Jimat sewa hotel, pengangkutan dan bila lakukan aktiviti berkumpulan. Ditambah jika dapat rebut tempat duduk percuma AirAsia, lagi sakan anda bercuti sebab dapat jimat banyak untuk tambang kapal terbang.

Daripada nasi lemak, nasi dagang hinggalah ke nasi ayam dan mee goreng mamak boleh anda pesan sewaktu terbang dengan AirAsia. Mahu makanan barat seperti pasta, ayam panggang dan pie juga boleh.

Siapa pernah makan nasi lemak Pak Nasser pasti tahu. Ini antara yang wajib ditempah setiap kali dalam penerbangan balik dari bercuti. Rindu makanan Malaysia kan?

Jika travel cara backpacker, anda tak perlu lagi bayar bagi bagasi tambahan. Asal saja berat beg tidak lebih dari berat yang dihadkan oleh AirAsia. Sudah jimat di situ bukan?

Mahukan layanan lebih seperti premium airline? Anda boleh ‘upgrade’ ke Premium FlatBed dan terima kelebihan 40kg bagasi, priority check-in dan priority baggage delivery.

Jika tidak, bayar apa yang anda perlu saja. Semudah itu.

Yes, AirAsia tahu rakyat Malaysia sukakan sesuatu yang percuma. Salah satu cara AirAsia menzahirkan pernghargaan adalah dengan menawarkan tempat duduk percuma agar lebih ramai berpeluang berkunjung ke lokasi menarik bertepatan dengan slogan mereka ‘Now Everyone Can Fly’.

Sempena kemerdekaan negara yang ke 59 tahun, AirAsia sekali lagi menawarkan promosi tempat duduk percuma sebagai penghargaan dan juga meraikan bulan kemerdekaan negara ini.

Jangan lepaskan peluang ini. Ingat, tempat duduk percuma bermakna anda lebih bebas berjimat sewaktu travel. Layari AirAsia.com sekarang. Salam merdeka!

Baca lagi: 13 ‘Trick’ Rebut Promosi Tempat Duduk Percuma AirAsia Dengan Lebih Pantas


Malaysia Jadi Negara Pasifik Barat Pertama Hapus Penularan HIV Daripada Ibu Ke Anak

Malaysia sekali lagi melakar sejarah apabila menerima pengiktirafan oleh Pertubuhan Kesihatan Sedunia (WHO) kerana berjaya menerima pensijilan validasi eliminasi jangkitan sifilis dan HIV dari ibu kepada anak (elimination of mother-to-child transmission of HIV and syphilis – eMTCT). Malaysia telah mencipta nama apabila berjaya menjadi negara pertama di Rantau Pasifik Barat.

Program pencegahan jangkitan melalui ibu kepada anak mula diperkenalkan sebagai projek rintis pada tahun 1997 dan usaha tersebut mula diperluaskan menjelang 1998 oleh Kementerian Kesihatan Malaysia. Saringan dan rawatan merupakan antara inisitif yang terkandung dalam program tersebut.

Pengiktirafan itu sekaligus meletakkan Malaysia sebagai negara ke-12 di dunia yang berjaya mendapat sijil tersebut. Menurut kenyataan Menteri Kesihatan, Dr Dzulkefli Ahmad sebelum ini 30 peratus hingga 45 peratus kanak-kanak yang dilahirkan oleh penghidap HIV positif mewarisi penyakit itu. Kanak-kanak boleh dijangkiti virus HIV semenjak dalam kandungan, secara penyusuan atau proses kelahiran.

Tambah beliau lagi kejayaan program ini disumbangkan oleh kerjasama oleh 95 peratus ibu mengandung yang hadir ke klinik untuk pemeriksaan antenatal sekurang-kurangnya sekali. Malaysia yakin untuk mencapai pengiktirafan yang sama untuk Hepatitis B dalam masa akan datang.


Malaysia-Japan Discourse Project 2018 Akan Berlangsung Esok Di Le Meridien Putrajaya

Hubungan baik antara negara Malaysia dan Jepun terjalin sejak Tun Mahathir memperkenalkan Dasar Pandang Ke Timur sejak 1980-an lagi. Justeru itu, satu persidangan akademik Malaysia-Japan Discourse Project 2018 akan berlangsung pada 4 Disember 2018 (esok) bertempat di Le Meridien Putrajaya.

Pesidangan ini diadakan bertujuan untuk mempromosikan pemahaman lebih mendalam mengenai nilai-nilai Jepun dan memperkenal dimensi baharu dalam Dasar Pandang Ke Timur.

Siri kedua MAJA Discourse pula mensasarkan penuntut institusi pengajian tinggi bagi menyedia dan membuka ruang untuk mereka berdialog dalam memahami sejarah hubungan Malaysia dan Jepun serta mempelajari amalan terbaik di sana.

Terdapat dua program utama dalam siri ini. Pertama, program direka khas untuk pelajar yang sedang mengikuti program persediaan ke universiti di Jepun dan keduanya syarahan umum yang terbuka kepada semua pelajar universiti serta kolej.

Disamping 5 perkongsian daripada orang kuat dari dalam negara dan Jepun, ucapan oleh Emeritus Professor Tan Sri Dzulkifli Abd Razak adalah highlight untuk acara ini di mana beliau akan berkongsi topik ‘Dari Revolusi Perindustrian Keempat Ke Revolusi Sosial Kelima’.

Prof Hisao Takekuma dari Universiti Kyushu diterbangkan khas dari Jepun untuk berkongsi pandangan tentang prospek pertukaran pengajian antara Malaysia dan negara Jepun.

Pengarah Pusat Bahasa dan Budaya Jepun USIM, Dr Zoraida Mustafa yang mengatur siri Wacana Malaysia-Jepun berharap projek ini dapat meningkatkan pemahaman mengenai nilai dan budaya Jepun dalam kalangan rakyat Malaysia.

Sekiranya anda berminat untuk mengikuti persidangan ini, anda boleh ke Le Meridien Putrajaya pada hari esok untuk sama-sama menimba ilmu di persidangan ini. MAJA Discourse 2018, sila lawati laman sesawang ini.


Malaysia Lakar Sejarah Mara Ke Final Hoki Piala Asia Semenjak Tahun 1982

Skuad Malaysia Tigers menempa sejarah baru apabila layak ke perlawanan akhir Kejohanan Hoki Piala Asia 2017 di Dhaka, Bangladesh apabila berjaya mengikat kedudukan seri 1-1 dengan Korea Selatan.

Perlawanan pada peringkat kumpulan ‘Super 4s’ ini menemukan 4 buah negara yang telah layak selepas melepasi peringkat kumpulan iaitu India, Pakistan, Malaysia dan Korea Selatan.

Pada peringkat ‘Super 4s’ Malaysia menang kepada Pakistan dan Korea Selatan namun tewas kepada India. Akibat kekalahan Korea Selatan kepada Malaysia telah memberi peluang kepada pasukan negara berada di tempat kedua di belakang India sekaligus berjaya layak ke peringkat akhir dan akan bertemu dengan India selaku juara kumpulan.

Korea Selatan berada dalam keadaan terdesak kerana kejohanan ini merupakan peluang terakhir slot Piala Dunia selepas India, Malaysia dan Pakistan sudah layak untuk pusingan akhir Piala Dunia 2018 di Bhubaneswar, India dari 24 November hingga 16 Disember tahun depan. Atas sebab ini, Korea Selatan telah membuka jaringan gol melalui pukulan sudut penalti jaringan Yang Jihun pada minit ke-24.

Saingan tampak sukar dibawakan oleh anak buah Stephen van Huizen, namun pada suku dan minit-minit terakhir perlawanan, jurulatih pasukan negara ini telah mengeluarkan penjaga gawang dan menurunkan pemain pertahanan untuk memberi peluang kepada pasukan negara melakukan serangan habis-habisan ke gawang Korea Selatan.

Atas berkat usaha pemain negara, mereka dihadiahkan pukulan sudut penalti pada minit ke-58 dan jaringan dihasilkan oleh ayam tambatan negara, Faizal Saari.

Drama perlawanan pada minit-minit akhir berlarutan kerana Korea Selatan terdesak ingin menjaringkan gol demi mencerahkan peluang mereka ke peringkat akhir. Namun, berkat usaha dan iltizam yang jitu oleh kesemua pemain negara, Malaysia berjaya bertahan sehingga tiupan wisel penamat.

Untuk rekod, ini merupakan sejarah terbaru pasukan hoki negara melangkahkan kaki ke perlawanan akhir semenjak Persekutuan Hoki Asia (AHF) memperkenalkannya pada tahun 1982. Dalam perlawanan ini, peringkat terbaik yang pasukan negara pernah capai ialah tempat ketiga pada tahun 2007 di India.

Syabas sekali lagi wira hoki negara dan marilah kita menyokong mereka pada perlawanan akhir yang bakal berlangsung pada hari ini, 22 Oktober 2017 jam 7:30 petang waktu Malaysia.


Malaysia Keluarkan Arahan Penggantungan Penerbangan Boeing 737 Max

Selepas China Airlines, Cayman Airways dan Fiji Airways membuat keputusan untuk menggantung penerbangan pesawat Boeing 737 Max 8, kini pihak Penerbangan Awam Malaysia (CAAM) pula membuat kepututsan yang sama. Sebarang penerbangan yang terbang memasuki atau keluar Malaysia serta transit yang menggunakan pesawat jenis Boeing 737 Max 8 akan dihentikan serta-merta.

Tambah Ketua Pegawai Eksekutif CAAM, notis ini akan berkuatkuasa sehingga notis selajutnya dikeluarkan. Arahan ini dikeluarkan berikutan dengan dua insiden nahas yang melibatkan pesawat model Boeing 737 Max 8 dalam tempoh 5 bulan. Kini beberapa negara turut mengeluarkan arahan yang sama antaranya United Kingdom, Jerman, Perancis, Singapura, Australia, Indonesia dan Amerika Syarikat.

Malaysia Airlines dalam satu kenyataan menyebut syarikat tersebut setakat ini tidak menggunakan pesawat jenis Boeing 737 Max 8. Namun menurut laporan, Malaysia Airlines dijadualkan akan mengendalikan pesawat tersebut menjelang tahun hadapan.

Walaubagaimana pun, kini pihak Malaysia Airlines sedang meminta maklumat teknikal daripada Boeing mengenai penghantaran pesawat model 737 Max 8 pada tahun 2020.


Malaysia Ketiga Terbaik Dalam Bahasa Inggeris, Singapura Di Tempat Pertama

Malaysia berada di tangga ketiga sebagai negara terbaik di Asia dalam kecekapan berbahasa Inggeris, lapor satu kaji selidik yang dilakukan oleh EF Education First.

Kajian ini menganalisis keputusan 2.1 juta penutur bahasa Inggeris yang mengambil ujian Bahasa Inggeris EF SET mereka pada tahun 2021 di 111 negara dan wilayah.

Senarai itu, Indeks Kecekapan Bahasa Inggeris EF (EF EPI) 2022, membahagikan negara kepada kumpulan berbeza daripada “Kecekapan sangat tinggi” kepada “Kecekapan sangat rendah”.

Dalam kumpulan “Very high proficiency” termasuk Belanda di bahagian atas, diikuti oleh Singapura dan Austria.

Sementara itu, negara seperti Filipina, Malaysia dan Hong Kong berada dalam kumpulan “Kecekapan Tinggi” dan masing-masing berada di kedudukan 22 dan 24.

Walaupun berada di kedudukan ke-24 dalam ranking keseluruhan, Malaysia menduduki tempat ketiga di Asia. Di tempat pertama ialah Singapura manakala Filipina di tempat kedua.


‘Malaysia King’ Buat Hal Di Amerika Syarikat, Bakal Hadapi Hukuman Penjara Lebih 10 Tahun

Malaysia King bersama dengan rakan-rakannya telah ditahan oleh pihak polis dan bakal menghadapi hukuman yang berat di atas kelakukan mereka batuk dengan sengaja ke arah pemandu Uber di Amerika Syarikat, lapor Lad Bible.

Kejadian yang berlaku pada 7 Mac di Bayview, San Francisco itu telah tular di media sosial yang menunjukkan sekumpulan wanita bergaduh mulut dengan pemandu terbabit sebelum salah seorang rakan King batuk dengan sengaja ke arah pemandu terbabit.

King yang berusia 24 tahun telah ditahan oleh pihak polis dan kini dituduh melakukan serangan dengan bahan kimia kaustik, serang sentuh, konspirasi dan melanggar undang-undang kesihatan dan keselamatan.

Manakala temannya, Arna Kimiai turut ditahan dan bakal menghadapi tuduhan rompakan tahap pertama, bateri dan konspirasi untuk melakukan kejahatan ke atas pemandu terbabit.

Jika didapati bersalah, mereka boleh dikenakan penjara satu tahun atau denda sebanyak $10,000. Manakala bagi Kimiai, kesalahan rompakan tahap pertama pula membawa beliau kepada penjara selama tiga hingga sembilan tahun.

Selain itu, hukuman untuk konspirasi melakukan jenayah juga bakal membawa denda selama satu tahun dan itu belum lagi dikira dengan kesalahan melanggar undang-undang kesihatan California yang bakal membawa sejumlah denda.

Terdahulu, seorang pemandu Uber telah mengambil tiga penumpang wanita di San Bruno Avenue dan Felton Street kira-kira pukul 12.45 tengah hari.

Beberapa minit kemudian, pemandu memberhentikan kenderaan dan menamatkan perjalanan ketika dia menyedari bahawa salah seorang penumpang tidak memakai pelitup muka dan gagal mematuhi arahan kesihatan awam.

Pemandu mengatakan bahawa dia tidak dapat meneruskan perjalanan kecuali semua penumpang memakai pelitup muka. Pertelingkahan berlaku dan salah seorang penumpang menghampiri pemandu dari kawasan tempat duduk belakang dan mencuri telefon bimbit pemandu.

Pemandu terbabit berjaya mendapatkan kembali telefonnya. Manakala tiga wanita terbabit keluar dari kenderan sebelum salah seorang daripada mereka menyemburkan penyembur lada ke arah pemandu terbabit dan melarikan diri.

Kerajaan New Zealand dipersoal, bagaimana ahli parlimen Malaysia dibenarkan masuk. Klik pautan di bawah untuk membaca.

Kerajaan New Zealand Dipersoal, Bagaimana Ahli Parlimen Malaysia Dibenarkan Masuk

Pengalaman Bertemu ‘EX Malaysian’ Di Luar Negara Buat Aku Rasa Syukur Tinggal Di Malaysia

Selepas 3 Bulan Putus Bekalan, Gerai Kecil Jual ‘Milo Ais’ Ini Tular Di Jepun


Malaysia Kini Lubuk Pembuangan Ratusan Ribu Tan Sisa Plastik Dari Amerika Syarikat

Selepas China tidak lagi mahu menerima sisa plastik dari negara luar, Malaysia kini menjadi sasaran negara luar terutama negara barat untuk menerima sisa plastik. Kini Amerika Syarikat telah mengikuti jejak langkah United Kingdom, Australia dan New Zealand yang memilih Malaysia sebagai lubuk pembuangan sisa plastik.

Menurut laporan terkini Amerika Syarikat telah menghantar lebih 157,299 tan metrik sisa plastik pada 6 bulan pertama tahun ini. Difahamkan menurut laporan The Guardian lagi jumlah ini telah meningkat sebanyak 273 peratus berbanding tahun lalu. Berikut merupakan graf yang telah disediakan The Guardian berdasarkan laporan Greenpiece.

Selain Malaysia, Vietnam dan Thailand juga dipilih sebagai lubuk pembuangan sisa plastik. Setakat ini, Vietnam menerima kira-kira 71,220 tan metrik sisa plastik yang mencatatkan 46 peratus kenaikan berbanding tahun sebelumnya.

China kini telah menghentikan penerimaan sisa plastik ke dalam negara mereka kerana bimbang akan mencemarkan alam sekitar. Persoalannya, jika China tolak, kenapa kita ambil?


Malaysia Kuasai Pasaran Rokok Seludup, Dinilai Sebagai Terbesar Di Dunia

Euromonitor International, firma peneraju kajian strategik pasaran, meletakkan pasaran rokok seludup dan penjualannya di Malaysia sebagai yang terbesar di dunia.

Ia diperbincangkan dalam satu sesi kelolaan New Straits Times yang bertajuk ‘Pasaran Rokok Seludup: Pandangan Multinasional’, yang dihoskan Pengarang Berita Kanan NST, Faridul Anwar.

Antara ahli panel yang hadir adalah Ketua Kanan Penyelidikan Tembakau Euromonitor International, Shane MacGuill, bekas Diplomat Amerika Syarikat, David Luna dan penganalisis ekonomi yang juga kolumnis akhbar berpengaruh, Pankaj Kumar.

Kata MacGuill, pada 2019, hampir 65 peratus atau dua pertiga daripada keseluruhan pasaran tembakau di Malaysia adalah rokok tidak sah.

Tambah beliau lagi, melalui kajian Euromonitor, hanya 10 pasaran tembakau memiliki tahap perdagangan rokok seludup melebihi 30 peratus dan daripada jumlah itu, Malaysia adalah negara yang tertinggi dan kelapan terbesar di dunia dari segi jumlah rokok seludup.

“Tiada pasaran lain yang dapat menyaingi atau menghampiri Malaysia, kerana pasaran rokok seludup terbesar seterusnya ialah Brazil yang kami anggarkan kira-kira 50 peratus daripada pasaran,” katanya.

Luna dalam sesi soal jawab terbabit mengatakan bahawa pasaran rokok seludup Malaysia telah menyebabkan bahaya besar apabila ia mula membawa kepada jenayah lain – penyeludupan manusia, narkotik atau hidupan liar.

Tambah beliau lagi, pasaran rokok seludup bukan saja menyebabkan kerajaan kehilangan hasil yang tinggi, tetapi ia juga menjejaskan kestabilan kepada pasaran ekonomi dan institusi kerajaan.

Luna juga percaya bahawa pasaran rokok seludup Malaysia turut memberi kesan bahaya kepada negara ASEAN serta ekonomi Persidangan Kerjasama Ekonomi Asia Pasifik (APEC).

Difahamkan, beberapa laporan menunjukkan sindiket jenayah Malaysia kini mula memasuki pasaran Australia dan New Zealand kerana perbezaan harga yang wujud.

Aspek penguatkuasaan sahaja tidak memadai untuk menyelesaikan isu rokok seludup yang semakin berluasa di Malaysia. Bagi Pankaj, ia bukan sekadar mengenai penyeludup, tetapi keseluruhan rantaian nilai rokok tidak sah.

Hal ini kerana selepas kerajaan menaikan duti eksais dengan begitu tinggi pada 2015, harga rokok sah meningkat sebanyak 40 peratus kepada 42 peratus. Ia meninggalkan kelompok perokok dengan tidak banyak pilihan melainkan bertukar kepada rokok seludup.

“Hari ini, kelompok perokok tertumpu kepada segmen berpendapatan rendah di dalam masyarakat, termasuk yang berpendapatan gaji minimum.

“Jika mereka merokok rokok sah pada purata 20 kotak sebulan, ia adalah antara 15 hingga 16 peratus daripada jumlah keseluruhan pendapatan mereka. Kos itu terlalu tinggi dan alternatif lebih murah tersedia ada,” katanya.

MacQuill bersetuju bahawa segmen berpendapatan rendah adalah mereka yang merokok dan juga pengguna produk pasaran gelap.

“Kita sekarang menyaksikan peningkatan sangat besar di dalam perdagangan rokok seludup pada tahun mendatang disebabkan impak ekonomi oleh COVID-19.

“Cara penyelesaian berbeza perlu diambil pada satu-satu masa, berbanding sekadar melihat kepada isu cukai atau penguatkuasaan secara berasingan,” katanya.

Untuk bacaan lanjut, klik pautan di bawah.

Denda RM1,000 Sedia Dikenakan Buat Peminum Arak Dan Perokok Di Taman Rekreasi Sekitar Selangor

Lelaki Jepun Ini Dedahkan 4,500 Puntung Rokok Berjaya Dikutip Di Putrajaya Dalam Masa Dua Jam

Puntung Rokok Bersepah Dan Tilam Bernajis, Hos Homestay Luah Kekecewaan Terima Pelanggan Dari ‘Neraka’


Malaysia Kurangkan Waktu Bekerja, Dari 48 Jam Ke 45 Jam Bermula 1 September Ini

Malaysia kini ke arah suatu perubahan dengan pindaan Akta Pekerjaan bakal menyaksikan waktu bekerja dikurangkan daripada 48 kepada 45 jam, lapor Timbalan Menteri Sumber Manusia, Datuk Awang Hashim, lapor The Star.

Pindaan yang akan dikuatkuasakan bermula 1 September selaras dengan Konvensyen Pertubuhan Buruh Antarabangsa (ILO) ini bertujuan untuk memastikan bahawa kebajikan pekerja terjaga.

Pindaan yang dibuat termasuk, waktu bekerja lebih pendek (48 jam hingga 45 jam) dan fleksibiliti dalam pengaturan kerja.

Beliau menambah, “Fleksibiliti ini akan membolehkan pekerja memohon kepada majikan mereka untuk menjalankan tugas kerja mereka mengikut kesesuaian mereka (waktu bekerja, kecemasan COVID-19 dan tempat kerja).”

Senator Md Nasir telah membangkitkan persoalan mengenai pendirian menteri dalam melaksanakan jadual kerja 4 hari khususnya di sektor swasta dan Datuk Awang Hashim menjawab dengan berkata, “Setakat ini, tidak ada cadangan atau perbincangan berhubung pelaksanaan Jadual kerja 4 hari di peringkat kementerian.”

JPA tubuh pasukan khas kaji waktu kerja empat hari seminggu. Rujuk pautan di bawah untuk membaca.

JPA Tubuh Pasukan Khas Kaji Waktu Kerja Empat Hari Seminggu

Mahu Rakyat Lebih Produktif, Parlimen Singapura Cadang Perkenalkan Sistem 4 Hari Kerja


Malaysia Masih Ada Harapan, Perlu Pemimpin Yang Berwibawa – Johari Abdul Ghani

Bekas Menteri Kewangan II, Datuk Seri Johari Abdul Ghani berkata sudah tiba masa negara mencari seorang pemimpin yang berkaliber dalam menghadapi cabaran pandemik COVID-19.

Dalam satu wawancara khas bersama Utusan Malaysia, beliau meluahkan bahawasanya Malaysia amat memerlukan karakter pemimpin yang bukan sahaja mampu, bahkan perlu berani mengambil pendekatan berbeza bagi menyelesaikan krisis politik, kesihatan dan ekonomi yang sedang melanda negara.

Datuk Seri Johari yang juga Pengerusi Perhubungan Umno Wilayah Persekutuan dan ahli Majlis Kerja Tertinggi (MKT) UMNO menegaskan hanya pemimpin berwibawa dan dihormati menjadi satu-satunya jalan keluar Malaysia daripada krisis yang membadai negara hari ini.

Negara kini sedang berdepan dengan tiga masalah kritikal. Pertamanya, krisis politik yang berlaku antara ahli-ahli Parlimen adalah indikasi yang tidak baik kepada kepada orang luar menurutnya.

Nombor dua, dari segi krisis kesihatan iaitu pandemik COVID-19. Berjaya atau tidak sesebuah negara itu menghadapi COVID-19 ialah dengan kepimpinan yang berwibawa. Pandangan daripada pihak kerajaan dan pembangkang sangat penting supaya krisis dapat dielakkan.

Ketiganya ialah kesan daripada ketidakstabilan politik dan krisis kesihatan ini, akan melahirkan krisis ekonomi.

A post shared by Johari Abdul Ghani (@joharighaniofficial)

“Krisis ekonomi ini sangat serius. Kalau kita tidak kendalikan dengan betul, dia seolah-olah macam sebuah kereta yang berjalan, tiba-tiba kita berhenti, lepas itu kita tak berjalan, kita undur ke belakang. Jadi bila kita nak menggerakkan balik ekonomi ini, ia akan menjadi satu masalah yang besar,” kata Datuk Seri Johari.

Sehingga ke hari ini, kes aktif COVID-19 kekal melebihi 100,000 dengan tambahan belasan ribu kes setiap hari. “Ini merupakan angka yang besar berbanding jumlah penduduk negara kita. Jadi sudah tentu apa yang kita lakukan selama ini, mungkin strategi yang kita guna pakai itu tidak efektif. Mungkin tidak memberi kesan yang baik.

“Sebab itu, kita perlu mempelajari daripada negara-negara yang terdahulu yang mendapat kesan pandemik ini. Contoh China, ada lebih 1.2 bilion penduduk, tetapi mereka boleh menangani Covid-19 ini begitu sempurna dan baik. Pada penghujung hari, pandemik ini semuanya mengenai bagaimana pemimpin negara menguruskannya dengan melihat berbagai-bagai pilihan (yang ada).

“Sebab itu, kita memerlukan leadership (kepimpinan) yang efektif, yang dihormati. Tak boleh kita ada dalam satu Kabinet, bila satu menteri buka kilang, satu menteri tutup kilang, tak boleh macam tu. Bila ada kepimpinan yang baik dan cekap, mana-mana ada pertikaian dalam kalangan menteri, kita buat keputusan yang jelas. Tak boleh double standard (pilih kasih) dari segi pematuhan SOP,” tambah Datuk Seri Johari.

Pendekatan ‘buka tutup kilang’ yang kerap bertukar juga telah menimbulkan kebimbangan kepada pelabur asing dan Dewan Perniagaan dan Industri Malaysia-Jerman (MGCC) serta beberapa dewan lain telah menyuarakan supaya kerajaan membuat pendekatan mesra perniagaan.

Kekeliruan ini boleh mendatangkan kerugian buat negara kerana sebahagian daripada mereka yang datang ke negara merupakan pelabur jangka panjang.

“Sebenarnya bagi mengatasi defisit kepercayaan ini, pertama, kita kena tunjuk kepada mereka kita mempunyai kestabilan politik. Nombor dua, kita (tunjuk) mengamalkan proses demokrasi yang begitu telus apabila Parlimen tidak ditutup dan terus bersidang. Tidak payah nak tunggu YDPA untuk mengarahkan kita bersidang.

“Nombor tiga, kena ada menteri-menteri yang mengendalikan pelabur-pelabur ini. Kalau kita tidak memberi tumpuan kepada isu yang dibangkitkan oleh syarikat yang menjadi ahli dewan ini ia akan menimbulkan masalah,” kata Datuk Seri Johari.

Beliau turut menambah tidak perlu sibuk ke luar negara cari pelabur baharu. Di saat genting ini lebih baik untuk tumpukan pelabur yang sedia ada di dalam negara supaya mereka tidak ‘lari’ keluar negara.

Datuk Seri Johari berkata Malaysia mempunyai harapan untuk kembali pulih daripada krisis COVID-19. “Kita tidaklah seteruk mana. Tetapi kalau kita tidak dapat belajar daripada kesilapan selama 17 bulan menangani Covid ini, kemungkinan besar kita akan berdepan dengan keadaan lebih sukar.

“Keluaran Dalam Negara Kasar (KDNK) kita jatuh -5.6 peratus pada 2020 kesan daripada satu Perintah Kawalan Pergerakan (PKP). Tetapi pada 2021 kita sudah ada dua PKP, kalau masih berterusan dengan PKP, Perintah Kawalan Pergerakan Diperketatkan (PKPD) dan lain-lain, saya tak tahu sama ada ekonomi ini (boleh bertahan) dan keyakinan pelabur boleh berterusan atau tidak,” komen Datuk Seri Johari mengakhiri temu bualnya.

Temu bual penuh Datuk Seri Johari Abdul Ghani boleh dibaca di sini.

Berikut adalah beberapa artikel yang tular sepanjang minggu ini. Baca lagi pada pautan di bawah.

430 Hari Tanpa Kes Baharu, Rahsia Brunei Menang Melawan COVID-19

Dengan Kehadiran COVID-19 Varian Delta, Ramalan Bill Gates Pada December 2020 Didakwa Benar

Ini Sudut Pandang Datuk Seri Johari Abdul Ghani Mengenai Masa Depan Dan Kepentingan E-Dagang


7 Sebab Kenapa Gadis Perlu Fikir 40 Kali Sebelum Bercinta Dengan Lelaki Suka Travel

7 reason why you should date a guy who travelled? Banyak orang share benda ni dari The Vocket.

Baca: 7 Sebab Mengapa Si Gadis Perlu Pilih Lelaki Kaki Travel Sebagai Pasangan Hidup

Sebagai seorang yang sentiasa mengembara aku ada pendapat aku sendiri, dari sudut pandang aku untuk para perempuan. Korang baca dan hadamkan. Lepas tu fikir 40 kali.

Berapa lama kau kena tinggal kalau dia travel? Kalau travel cara aku yang sentiasa hidup nomad ni lama, kau tahu? 3 bulan? 7 bulan? Tak ada cerita travel 5 hari 4 malam kak.

Berapa tight budget kau untuk shopping dengan dia? Aku? Handphone yang penting pun aku tak beli bila rosak. Macam mana kau nak berhubung dengan jenis macam aku ni? Apa tah lagi nak beli benda-benda mengarut yang jauh dari budget dan minat aku.

Majoriti orang kita jalan slow. Jadi ada kemungkinan kau kena tinggal kat belakang tiap kali keluar dating. Wahahaa.

Hahaha ni mesti ada. Korang tak payah tipu. Kalau travel mesti selalu dapat travelmate minah saleh yang selamber je pakai bikini bila mandi kat laut. Lagi-lagi kalau travel kat Phuket. Hahahaha mesti kau makan hati.

Bila dia balik je dari travel boleh jadi punca kau gemuk sebab kena teman dia makan dan layan nafsu makan dia 2 ke 3 hari. Rindu Malaysian Food katanya. Hahaha.

Aku lagi excited planning honeymoon location daripada reception punya planning. Hahahaha.

Kau kena bersedia la kena paksa join benda-benda ekstrim yang mungkin kau tak pernah buat. Rock climbing, scuba, skydive, atau dia ajak makan kala jengking, ular, buaya. Once in a life katanya. Bila lagi nak cuba. Hahaha! OK, aku pun tak de lah cuba lagi semua ni tapi perasaan nak cuba tu ada.

Abang-abang travel yang cari jodoh jangan marah tau. Peace bro. Wa gurau je tapi ada yang betul kan? Setiap benda ada pros and cons dia. Wahahahaha.

Baca lagi: 10 Alasan Kenapa Wanita Yang Gemar Travel Memang Hebat


Malaysia Masih Dalam Penelitian Untuk Mengharamkan Rangkaian 5G Huawei

Sesuai dengan arus pemodenan masa kini dimana rangkaian 5G bakal diperluaskan, Malaysia juga tidak terkecuali dalam menawarkan rangkaian internet pantas ini buat para pengguna.

Walaubagaimanapun, muncul sebuah lagi isu dimana rangkaian internet 5G daripada syarikat Huawei mungkin tidak digunakan berikutan beberapa negara yang mula mengharamkannya.

Difahamkan setakat ini Australia dan New Zealand antara negara yang mengharamkannya dengan alasan berlaku intipan siber yang boleh dilakukan China melalui penawaran rangkaian 5G ini.

Sehubungan dengan itu, Tun Mahathir yang baru-baru ini disoal sewaktu memberi ucapan di Oxford Union menyuarakan pendirian negara dimana rangkaian daripada Huawei ini masih lagi dalam kajian.

Setakat ini Malaysia masih belum menemui sebarang bukti dimana berlaku intipan siber daripada Huawei. Selain itu, difahamkan Huawei juga turut menegaskan pihak mereka tidak melakukan perkara sedemikian.


Malaysia Muncul Negara Dengan Jualan Rokok Haram Tertinggi Di Dunia

Percaya atau tidak, Malaysia mencatatkan jualan rokok tidak sah paling tinggi di dunia sebanyak 12,000,000,000 batang pada tahun 2018. Umum mengetahui risiko yang perlu ditanggung oleh perokok lebih-lebih lagi pengguna rokok tidak sah yang semestinya jauh lebih bahaya.

Jualan tertinggi rokok tidak sah dicatatkan di beberapa buah negeri iaitu Sabah, Sarawak, Pahang, Kelantan dan Terengganu. Penguatkuasaan dan pengawasan yang agak lemah memudahkan operasi penyuludupan rokok tidak sah dibawa masuk ke dalam negara.

Pengarah Urusan JT International Bhd dalam satu kenyataan kepada The Star menyarankan beberapa langkah yang boleh diambil bagi mengurangkan jumlah jualan rokok tidak sah. Antaranya ialah menghadkan 1 pintu masuk sahaja untuk produk import tembakau. Selain itu satu jawatankuasa khas boleh ditubuhkan bagi memantau penjualan rokok tidak sah ini.


Malaysia Mendahului Kerugian Pasaran Saham Asia Tenggara Setelah Pengisytiharan Darurat

Malaysia mendahului kerugian di pasaran saham Asia Tenggara pada hari Selasa setelah darurat diisytiharkan bagi mengekang penyebaran wabak COVID-19, dengan stok bank menerima kesan yang paling buruk, lapor Al Jazeera.

Indeks saham utama Malaysia merosot sebanyak 1.6 peratus, jatuh mendadak untuk sesi kedua berturut-turut, sementara pasaran saham Asia yang lain juga menerima kesan kerugian di Wall Street. Saham Korea Selatan turun lebih dari 1 peratus.

Terdahulu, Yang di-Pertuan Agong, Al-Sultan Abdullah Ri’ayatuddin Al-Mustafa Billah Shah mengisytiharkan darurat di seluruh negara pada hari Selasa untuk mengekang koronavirus, sehari setelah perdana menteri mengumumkan Perintah Kawalan Pergerakan (PKP) selama 14 hari di 6 negeri yang terkesan teruk dengan wabak COVID-19.

CGS-CIMB Securities menjangkakan PKP selama dua minggu akan mengurangkan 0.7 mata peratusan daripada ramalan pertumbuhan Malaysia 2021, menganggarkan kerugian ekonomi harian sebanyak 750 juta ringgit ($ 184.87 juta).

“Memandangkan risiko PKP mungkin akan diperpanjangkan … sokongan polisi tambahan mungkin diperlukan untuk menyokong ekonomi,” kata broker.

Situasi darurat difahamkan akan berakhir lebih awal jika jumlah kes harian wabak COVID-19 terkawal dan dapat dikurangkan dengan lebih berkesan, kata kenyataan itu.

Perdana Menteri, Tan Sri Muhyiddin Yassin mengatakan Malaysia tetap “terbuka untuk perniagaan” dan tempoh darurat akan memberi negara “ketenangan dan kestabilan yang sangat diperlukan.”

Untuk rekod, tindakan pengisytiharan darurat ini, bagi para penganalisis adalah sebagai salah satu usaha Muhyiddin untuk mempertahankan kedudukan politiknya.

Terdahulu, kes COVID-19 membimbangkan, Agong perkenan isytihar darurat sehingga 1 Ogos 2021. Klik pautan di bawah untuk membaca.

Kes COVID-19 Membimbangkan, Agong Perkenan Isytihar Darurat Sehingga 1 Ogos 2021

Isu Agong Tak Isytihar Darurat, Peguam Fail Saman Terhadap Kerajaan Malaysia

Ancaman Protes Bersenjata, Trump Setuju Isytihar Darurat Di Washington


Malaysia Menduduki Tangga Pertama Di Asia Paling Tinggi Layari Laman Lucah Ketika PKP

Ketika awal penularan wabak pandemik COVID-19, semua rakyat Malaysia perlu akur dengan pelaksanaan Perintah Kawalan Pergerakan (PKP) dan boleh dikatakan ramai yang terpaksa bekerja dari rumah serta belajar secara atas talian.

Menurut laporan, kajian mendapati Malaysia menduduki tangga teratas di Asia gemar menghabiskan masa melayari laman web lucah semasa tempoh PKP. Bagi peringkat dunia pula, Malaysia berada di kedudukan keempat di bawah Slovakia, Bulgaria dan Ireland.

Berdasarkan statistik sebuah laman web lucah, trafik di seluruh dunia melonjak sehingga 11.6 peratus daripada hanya 6.5 peratus dari 16 hingga 17 Mac 2020 ketika banyak negara melaksanakan sekatan pergerakan ke atas rakyat ekoran COVID-19.

Untuk rekod, Timbalan Menteri Komunikasi dan Multimedia, Datuk Zahidi Zainul Abidin telah memaklumkan kepada Dewan Rakyat pada 30 November 2021 bahawa sejumlah 4,068 laman pornografi telah disekat oleh pihaknya.

Tahukah anda bahawa PDRM boleh tahu jika anda layari laman pornografi? Klik pautan di bawah untuk ketahui lanjut.

PDRM Kini Tahu Jika Anda Layari Laman Pornografi

‘Lukis Badan Dahulu Baru Pakaian’- Alasan Wanita Ini Disangkal Pelukis Berpengalaman


Malaysia Merekodkan Satu Kes Kecurian Kenderaan Setiap 1 Jam 15 Minit

Semalam The Vocket telah berkongsi senarai 10 kenderaan yang paling banyak dicuri di Malaysia pada tahun lalu yang didedahkan oleh Majlis Pengurangan Kecurian Kenderaan Malaysia Berhad (VTREC).

Menurut penyelaras VTREC, Mas Tina Abdul Hamid mendedahkan bahawa rakyat Malaysia kehilangan kenderaan setiap 1 jam 15 minit. Tambah beliau lagi, hasil kajian yang dibuat oleh VTREC pada tahun 2020 mendapati 20 kenderaan dicuri setiap hari pada tahun lalu.

“Bagaimanapun, jumlahnya telah menurun berikutan kerjasama erat antara VTREC, Polis Diraja Malaysia (PDRM) dan agensi lain,” terang beliau.

Sementara itu, timbalan pengarah (Perisikan / Operasi) Jabatan Siasatan Jenayah Bukit Aman, Datuk Dev Kumar berkata, jumlah kes kecurian kenderaan yang dilaporkan di seluruh negara menunjukkan penurunan setiap tahun.

“Terdapat 21,578 kes kecurian kenderaan yang dilaporkan tahun lalu berbanding 30,868 kes pada tahun 2019, ia menunjukkan penurunan keseluruhan sebanyak 30%.

“Jumlah itu melibatkan kecurian 4,596 kereta, 16,057 motosikal dan 925 lori, van dan kenderaan berat,” tambah beliau lagi.

Tambah beliau lagi, tindakan telah diambil di bawah Akta Pencegahan Jenayah (POCA) 1959 terhadap 1,215 anggota sindiket pencurian kenderaan sejak 2016, selain anggota yang telah didakwa di mahkamah atas kesalahan yang sama.

Dari jumlah terbabit, seramai 753 orang telah mencuri motosikal, 422  mencuri kereta dan selebihnya yang mencuri kenderaan lain.

Kempen Kesedaran Awam Kecurian Kenderaan diadakan bertujuan untuk mendidik dan memberi kesedaran di kalangan pemilik kenderaan dan pengguna jalan raya untuk melindungi kenderaan mereka dari kecurian.

Tambah Datuk Dev Kumar lagi, dengan menambah ciri-ciri keselamatan seperti menggunakan kunci pedal dan steering dan memasang dashcam, pemilik dapat mengurangkan kadar peluang kecurian kenderaan mereka.

Pada awal minggu ini, VTREC mendedahkan Proton Wira merupakan kenderaan paling ‘panas’ di Malaysia.

Proton Wira Paling ‘Dicari’ Pencuri, Rekod Kes Kecurian Tertinggi

Pandu Proton X50 Pelanggan 180km/j, Sales Advisor Kemalangan Dan Kereta ‘Total Lost’

Proton Saga R3 Masuk Pasaran Pakistan, Model Manual Dijual Pada Harga RM65,925


Malaysia Mula Memperkenalkan Sistem Penghadang Jalan Beroda Yang Lebih Selamat

Satu peningkatan keselamatan yang baik dilakukan Malaysia apabila memilih untuk meningkatkan kualiti keselamatan jalan raya dengan memperkenalkan sistem penghadang jalan beroda. Sejak akhir-akhir ini kita banyak menerima berita yang membabitkan kemalangan jalan raya, sebahagian daripadanya pula sehingga melibatkan kemalangan jiwa.

Kami lihat ini satu solusi yang baik dicapai pihak bertanggungjawab dalam menangani masalah ini. Menurut pengumuman yang dibuat oleh Menteri Kerja Raya, Datuk Seri Fadillah Yusof, Malaysia bakal menggunakan teknologi sistem penghadang jalan beroda di kawasan-kawasan yang kerap berlakunya kemalangan seperti dibahagian selekoh berbahaya.

Teknologi tersebut dikenali sebagai ‘Rolling Barrier’ yang dikeluarkan oleh sebuah syarikat ETI dari Korea Selatan. Namun, dalam pada itu teknologi berkenaan akan menjalani tempoh percubaan selama dua tahun sebelum dinilai dan dipertimbangkan untuk diperluaskan ke jalan raya yang lain.

Menurutnya lagi, ada beberapa perkara lagi yang boleh diambil untuk diaplikasi di Malaysia dan ini mungkin boleh menjadi projek perintis seperti penghadang jalan beroda dan akan laksanakan di Subang iaitu dipasang di kawasan yang penuh sesak.

Anda boleh lihat bagaimana keupayaan sistem penghadang jalan beroda ini bertindak balas jika berlaku kemalangan melalui video dibawah.

Diharapkan lebih banyak idea-idea baru yang dikeluarkan dalam membentuk Malaysia ke arah sebuah negara maju pada masa akan datang.


Malaysia Muncul Negara Asia Ke-3 Paling Ramai Mahir Berbahasa Inggeris

Berdasarkan kajian English Proficiency Index 2018 yang melibatkan seramai 1.3 juta responden dari 88 buah negara yang tidak menggunakan bahasa Inggeris sebagai bahasa utama, Malaysia telah berjaya menduduki tangga ke-3 dalam carta tersebut.

Singapura mendahului carta sementara kemahiran penduduk Filipina bertutur dalam bahasa Inggeris membuatkan negara berkenaan berada di tangga ke-2 untuk kategori negara Asia Pasifik.

Tahun ini, Singapura telah disenaraikan dalam 10 negara paling mahir berbahasa Inggeris di dunia pada tangga ke-3 di belakang Sweden dan Belanda. Ini bermaksud Singapura merupakan satu-satunya negara Asia yang berjaya memasuki kategori tersebut.

Kajian ini telah dijalakan tanpa mengambil informasi demografi responden. Hasil kajian ini pada mulanya digunakan untuk tujuan pemasaran sebuah perniagaan. Adakah anda fasih berbahasa Inggeris dalam kehidupan seharian anda?


Malaysia Mungkin Bakal Meneruskan Kembali Misi Pencarian MH370

Tarikh 8 March sememangnya menjadi memori yang pahit buat seluruh rakyat Malaysia. Kehilangan 239 nyawa yang terbang bersama MH370 antara yang membuatkan peristiwa ini sentiasa diingati ramai.

Setelah empat berusaha dalam mendapatkan lanjut bagi penerbangan MH370, 28 November menjadi tarikh yang bermakna setelah didapati terdapat keluarga mangsa berjaya menemui sebanyak 27 serpihan daripada pesawat MH370. Difahamkan lokasi serpihan yang dijumpai adalah di Lautan Hindi.

Selain itu, Menteri Pengangkutan, YB Anthony Loke Siew Fook turut menerima laporan dimana terdapat serpihan lain yang dijumpai di Madagaskar sekitar Ogos lalu.

Melihat kepada beberapa serpihan yang dijumpai, Menteri Pengangkutan telah mengumumkan dimana Malaysia kemungkinan besar bakal meneruskan kembali misi pencarian pesawat MH370 bersama mangsa.

Diharap misi pencarian pada kali ini bakal memberi sinar harapan baru buat keluarga mangsa serta seluruh Rakyat Malaysia.


Malaysia Negara Ke-10 Paling Banyak Dipengaruhi Oleh China, Lapor Kajian Antarabangsa

Kajian Indeks China 2022 dalam hal pengaruh kuasa global kerajaan China meletakkan Pakistan di senarai paling atas. Kajian ini difahamkan meneroka pengaruh China di 82 negara dengan meminta pakar menjawab beberapa soalan mengenai aktiviti kerajaan China di negara mereka, lapor Arab News.

Kajian itu dijalankan dan diterbitkan oleh rangkaian China in the World (CITW), sebuah inisiatif kumpulan anti-disinformasi yang berpangkalan di Taiwan, Doublethink Lab. Laporan itu menanyakan soalan merentasi sembilan hal untuk menilai pendedahan setiap negara kepada pengaruh China.

Antara soalan yang ditanya termasuk media, akademik, ekonomi, masyarakat, ketenteraan, penguatkuasaan undang-undang, teknologi, politik dalam negeri dan dasar luar negara. Selain itu, aktiviti luar negara China turut dinilai yang merangkumi perjalanan pegawai kerajaan, biasiswa pelajar, latihan kewartawanan, pembiayaan penyelidikan, perdagangan, pelaburan dan kerjasama ketenteraan.

Antara 10 negara teratas yang paling terdedah kepada pengaruh China, lapan berada di Asia. Kemboja dan Singapura diketahui masing-masing berada di tempat kedua dan ketiga sebagai negara “paling terdedah” kepada pengaruh China. Sementara itu, Malaysia berada di kedudukan ke-10 dalam kalangan 82 dalam senarai negara paling dipengaruhi China di dunia.

Puma Shen, pengerusi Doublethink Lab memberitahu VOA bahawa penyelidikan ini membolehkan orang ramai di seluruh dunia melihat cara China mendekati negara mereka. “Dengan membandingkan semua kedudukan ini dan membandingkan semua strategi yang berbeza, semua negara ini boleh belajar [tentang] satu sama lain, seperti bagaimana untuk menentang operasi pengaruh China,” katanya.


Malaysia Negara Ke-4 Dengan Gaji Pencuci Pinggan Tertinggi Di Dunia, Lapor Media Antarabangsa

Mencuci pinggan adalah satu pekerjaan yang dilihat mudah, tetapi sebenarnya mencabar kerana anda ditugaskan untuk memastikan bahawa tahap kebersihan sesuatu premis itu mencapai standard yang telah ditetapkan.

Melalui laporan media Indonesia, Kumparan, difahamkan bahawa Malaysia berada di tangga ke-4 dengan gaji pencuci pinggan paling tinggi didunia dengan RM34,750 setahun.

Tambah laporan tersebut, sebuah restoran China yang bertapak di Malaysia telah menawarkan gaji sebanyak RM3,000 sebulan kepada mereka yang sudi untuk bekerja sebagai pencuci pinggan.

Di dalam senarai tersebut, Kanada berada di tangga pertama dengan gaji pencuci pinggan yang ditawarkan sebanyak RM109 sejam.

Dengan bayaran sebesar itu, pekerja pencuci pinggan boleh mengumpul sehingga lebih daripada 50,000 dolar AS atau sekitar RM218,000 setahun.

A post shared by kumparan (@kumparancom)

Di tangga kedua pula milik Singapura dengan gaji pencuci pinggan SG$3,500 atau sekitar RM11,000 sebulan. Ini bermakna purata pendapatan yang diterima setahun mencecah RM132,000 setahun.

Difahamkan bahawa Singapura menaikkan gaji pencuci pinggan setelah tiada orang yang berminat untuk melakukan kerja tersebut walaupun mereka mendapat gaji tambahan.

Di tangga ke-3 pula adalah Amerika Syarikat di mana purata gaji pencuci pinggan di sana adalah sebanyak USD$25,409 atau RM107,000 setahun.

Walaupun pekerjaan ini dilihat antara terendah di AS, namun dengan nilai dolar yang tinggi ini bermakna seorang pekerja pencuci pinggan di sana lebih tinggi berbanding negara yang lain.


7 Sebab Kenapa Ipoh Adalah Destinasi Percutian Paling Hipster Di Malaysia

Ipoh, sebuah bandaraya yang pesat membangun tetapi masih kaya dengan unsur semulajadinya. Terletak di antara gunung-ganang,  melihat bangunan pencakar langit di bawah pemandangan hutan yang menghijau dan langit yang membiru. Warga mudanya dinamik dan giat membuka perniagaan yang hip sesuai untuk pelanggan seusia dengan mereka. Ikuti 7 sebab kenapa kami memilih Ipoh sebagai bandar paling hipster dalam Malaysia.

7 lukisan mural telah dilukis oleh Ernest Zacharevic, lelaki yang sama melukis lukisan mural di Pulau Pinang. Gaya lukisan 3D beliau memperlihatkan perincian yang halus dan teliti dan ada daripada lukisannya kelihatan realistik. Lukisan-lukisan ini boleh didapati di lorong-lorong kecil sekitar Jalan Bandar Timah dan Jalan Tun Sambanthan.

Terdapat juga beberapa lukisan mural hasil pelukis tempatan.

Sekiranya anda benar-benar merasakan diri anda orang seni, anda patut mengunjungi sebuah art cafe di Jalan Dato Onn Jaafar dipanggil Khizanat. Ianya bukan sekadar tempat makan, tetapi ia adalah tempat komuniti seni berkumpul, tempat barangan-barangan indie dijual, dan juga ia menempatkan sebuah pentas sebagai tempat persembahan. Fynn Jamal pun pernah buat persembahan di sini. Pretty cool.

Anda boleh ketahui lebih lanjut tentang Khizanat di laman Facebook mereka.

2. Allahyarhamah Yasmin Ahmad pun sukakan Ipoh

Banyak daripada karya Allahyarhamah Yasmin Ahmad dirakam di Ipoh. Antara filem-filem itu termasuklah Sepet, Gubra dan Muallaf. Sebuah muzium telah dibuka di Ipoh, Perak untuk meraikan hasil-hasil kerja dan legasi pengarah filem hebat ini, dan muzium ini dinamakan Yasmin at Kong Heng.

Yasmin At Kong Heng terletak di Jalan Sultan Yussuf, Ipoh, Perak dan hanya dibuka pada hari Sabtu dan Ahad 10 pagi sehingga 6 petang.

Ikuti perkembangan Yasmin at Kong Heng melalui laman Facebook mereka.

Terdapat banyak kafe hipster di Ipoh dengan pelbagai gaya. Untuk gaya art cafe, anda ada Khizanat seperti yang telah kami kongsikan di atas.

Untuk gaya kampung, anda ada Thumb’s Cafe.

Untuk gaya reggae, anda ada Chokodok Reggae House Cafe & Backpackers.

Untuk gaya alam semulajadi, anda ada Hobo Cafe.

Terdapat banyak lagi kafe hipster yang tidak terdapat dalam senarai ini seperti Konda Kondi Cafe and Bistro, Mat Periuk (oleh Chef Kamarul), Gomok Cafe dan El Negra Distro + Studio. Anda boleh mendapatkan senarai penuh ini di sini.

Kebanyakan daripada kafe-kafe hipster ini menghidangkan makanan Melayu, western atau fusion.

Hotel di Ipoh juga tidak segan untuk menampilkan unsur-unsur orang muda. Lihat sahaja M Boutique Hotel ini yang juga merupakan sebahagian syarikat Old Town White Coffee.  Deko dalamannya dengan gaya industri mewah adalah sesuai bagi sesiapa yang mahu berasa terinspirasi sambil berehat.

Weil Hotel, salah sebuah hotel terbaru di Ipoh, juga menampilkan gaya industri dengan penggunaan elemen-elemen kayu, batu-bata, besi dan konkrit yang terdedah. Walaupun hotel ini bersaiz besar tidak seperti hotel-hotel butik yang lain, ia tetap dapat mengekalkan gabungan gaya ranggi dan retro, seperti yang disukai orang-orang muda. Sarapan yang disediakan di hotel ini juga sedap dengan pilihan yang menarik.

Anda juga bakal terkejut apabila melayari AirBNB, kerana terdapat beberapa rumah tetamu bergaya hipster ditawarkan.

Kopi adalah tradisi warga Ipoh yang terkenal zaman-berzaman. Dari mana asalnya Oldtown White Coffee kalau bukan dari Ipoh. Di bawah M Boutique Hotel, terletak sebuah kafe bernama Oldtown White Coffe Grand, sebuah kafe khas untuk peminat kopi.

Ramai juga yang memuji kesedapan kopi Suhami Cafe di Silibin.

7. Pasar Karat dan kedai antik sekitar Ipoh

Pasar Karat atau Pasar Loken atau Memory Lane, adalah satu pasar terkenal yang terletak di Jalan Horley. Pasar ini terkenal kerana ia menawarkan barangan antik dan terpakai, dan mengundang peminat-peminat membanjiri pasar ini pada setiap hari Ahad. Orang ramai bertali arus mengunjungi pasar ini, kerana ianya dibuka hanya pada jam 6.30 pagi sehingga 1 tengahari, menjadikan ramai berpusu-pusu mengejar masa ke sini.

BONUS: Ipoh juga mempunyai kedai potong rambut hipster.

Anda boleh mengunjungi Eroll Barbershop, O’oi & Comrades (kafe dan kedai gunting rambut), ataupun kedai gunting rambut di Sekeping Kong Heng.

Selain daripada 7 sebab di atas, Ipoh juga terkenal kerana bangunan-bangunannya yang bersejarah, makanan yang sedap dan alam semulajadi yang menarik. Pendek kata, ia adalah lokasi percutian atau kediaman yang sesuai untuk mereka yang berjiwa halus dan romantis.

BACA Lagi: Meriahnya ‘Perang’ Malam Raya Di Kampung Talang Kuala Kangsar

LIKE dan FOLLOW Vocket di Facebook serta Instagram


Malaysia Negara Ke Empat Dalam Senarai ‘Polis Paling Rasuah Di Asia Tenggara’

Sesebuah negara itu hancur dan tidak stabil apabila wujudnya sebuah sistem yang tidak adil dan berakarkan dengan rasuah.

Terbaharu, melalui perkongsian sebuah laman Facebook Southeast Asia Stats, Malaysia nampaknya berada di tangga ke empat dalam senarai polis paling rasuah di Asia Tenggara dengan markah 7.11.

Berada di tangga pertama adalah Indonesia dengan skor sebanyak 7.56, diikuti oleh Thailand, Filipina dan Malaysia. Jiran kita, Singapura pula berada di tangga ke 7 dalam senarai Asia Tenggara.

Difahamkan bahawa senarai ini dikeluarkan oleh IndexMundi, sebuah laman yang mengumpulkan data dan fakta sebagai rujukan orang ramai.

Bagaimanapun, senarai ini turut dipersoalkan kebenarannya kerana tidak memasukkan Brunei, Laos, Myanmar dan Timor Leste di dalam senarai polis paling rasuah di Asia Tenggara.

Tambahan pula, pada 2017, Forbes telah menyenaraikan Myanmar sebagai negara kelima dalam senarai pegawai polis paling rasuah di Asia.

“Walaupun adanya Undang-undang Pencegahan Rasuah 2013, kira-kira separuh daripada responden percaya bahawa kebanyakan atau semua polis korup, dan 40% percaya badan kehakiman juga korup.”

Melalui senarai ini, terdapat reaksi pelbagai oleh pengguna netizen. Ada yang mempersoalkan adakah senarai ini benar, manakala sebahagian lagi mengucapkan tahniah kepada negara mereka.

Even with that index, we’re still suffering. From lack of government aid to lack of education. We also got left behind even in the city itself. Imagine living in a city but internet coverage still can’t have a stable 4G network

— As you can see, I (@bukanbeshe2) September 15, 2022

Singapore in a league of their own. We must strive to achieve their level of a “clean” and corruption free force.

— AbahAtok (@zainisaari) September 15, 2022

Indon & Filipina aku percaya, sebab mmg sadis2 “style” dia. Tapi Thailand aku was2 sikit, sebab majority dorang kalau masuk komuniti miskin, toleransi dorang tinggi.

— Norhisyam Hasim (@frankrxII) September 15, 2022


Malaysia Negara Kelima Dengan Kekuatan Tentera Terbesar Di Asia Tenggara

Laporan terbaharu dari Global Firepower meletakkan Malaysia di tangga kelima dengan kekuatan tentera di Asia Tenggara, manakala negara jiran, Indonesia berada di tangga pertama.

Data ini dikumpulkan berdasarkan lapan kriteria, antaranya adalah tenaga kerja, tentera udara, tentera darat, tentera laut, sumber asli, logistik, kewangan dan bentuk muka bumi.

“Senarai Global Firepower menggunakan lebih daripada 50 faktor individu untuk menentukan markah PowerIndex (‘PwrIndx’) negara dengan bermula dari kategori kekuatan ketenteraan dan kewangan hingga kemampuan logistik dan geografi,” kata kenyataan yang dikeluarkan oleh Global Fire Power.

Secara umum, Amerika Syarikat berada di tangga pertama negara yang mempunyai kekuatan tentera yang besar. Malaysia pula berada di tangga ke 44 dari 138 negara yang memasuki senarai Global Firepower. Manakala Indonesia  berada di tangga 16 secara keseluruhan.

Bagi Asia Tenggara, Global Firepower meletakkan Indonesia di tempat pertama sebagai negara Asia Tenggara dengan kekuatan tentera terbesar, dengan indeks sebanyak 0.2544. Diikuti oleh Vietnam (0.3559), Thailand (0.3571), Myanmar (0.5691), dan Malaysia (0.6546).

Bagaimanapun, sebagai sebuah negara yang mempunyai garis pantai terpanjang, Indonesia seharusnya mempunyai kekuatan tentera laut. Tetapi jumlah itu dianggap kecil berbanding Thailand.

Melalui laporan terbabit, Angkatan Laut Indonesia hanya memiliki 282 kapal perang sepanjang 99,000 kilometer garis pantai. Thailand pula berada di tangga pertama dengan kekuatan 292 kapal perang dan negara Gajah Putih ini hanya memiliki garis pantai sepanjang 33,000 kilometer.

Untuk rekod, lima negara di dunia yang mempunyai kekuatan tentera yang luar biasa adalah Amerika Syarikat, Russia, China, India dan Jepun. Negara terakhir pula diduduki oleh Bhutan.

Terdahulu, seorang wanita mempamerkan bahagian rumahnya yang berada di antara sempadan Malaysia dan Indonesia. Klik pautan di bawah untuk membaca.

‘Ruang Tamu Di Indonesia, Dapur Di Malaysia’ – Wanita Ini Pamer Rumah Di Sempadan Dua Negara

Media AS Dakwa Wujud ‘Layanan Kejam’ Terhadap Wanita Di Ladang Sawit Malaysia Dan Indonesia

Lelaki Di Indonesia Jadi Jutawan Sekelip Mata, Jual Batu ‘Meteorit’ Dengan Harga RM7.6 Juta


Malaysia Pecah Rekod Capai 500,000 Vaksinasi, Imuniti Kelompok Akan Tercapai Dalam Waktu Terdekat?

Untuk pengetahuan anda, setakat 23 Julai 2021, keseluruhan rakyat Malaysia yang telah divaksinasi penuh adalah pada kadar 16.27 %. Berbeza dengan 1 Julai 2021 yang lalu, di mana hanya 7.44% rakyat Malaysia je yang telah divaksinasi.

Walaupun kes harian COVID-19 semakin meningkat, tetapi tahukah anda dengan kadar vaksinasi yang pantas di Malaysia. Kita optimis untuk mencapai imuniti kelompok pada penghujung tahun ini. Selain itu ia juga mampu untuk melindungi keluarga dan diri kita sendiri daripada COVID-19.


Malaysia Peroleh Emas Pertama Di Sukan Olimpik Remaja

Malaysia bermula dengan langkah kanan apabila pemain badminton perseorangan wanita negara Goh Jin Wei berjaya menyumbang pingat emas pertama buat Malaysia pada temasya Sukan Olimpik Remaja 2018 yang berlangsung di Buenos Aires, Argentina.

Kejayaan yang diperoleh ini turut mengejutkan ramai selepas pemain pilihan ketiga ini berjaya menyingkirkan pemain dari China, Wang Zhiyi dengan keputusan 16-21, 21-13 dan 21-19.

Selain itu, pasukan hoki negara turut berjaya memperoleh keputusan cemerlang selepas menundukkan Austria dengan keputusan 2-0 pada perlawanan suku akhir dimana penyerang skuad kebangsaan Mohammad Akhimullah Anuar Esook berjaya menjaringkannya. Pasukan hoki negara bakal bertemu Zambia selepas pasukan negara Afrika ini berjaya mengalahkan Australia dengan keputusan 6-4.

Selamat berjaya kami ucapkan buat kontinjen olimpik remaja negara. Semoga lebih banyak medal berjaya diperoleh sekaligus melahirkan lebih banyak pelapis yang lebih hebat di masa akan datang.


Rakyat Malaysia Pernah Buat ‘Crowdfunding’ Bantu RTM Tayang Piala Dunia 1982

Sekiranya anda kerap melayari media sosial sejak beberapa hari ini, pastinya anda cukup tahu bagaimana netizen begitu kritis dalam membincangkan soal kos penyiaraan Piala Dunia yang ditayangkan di RTM meliputi 41 daripada 64 perlawanan yang menelan belanja sekitar RM30 juta.

Dalam pada itu, mungkin ramai yang tidak tahu Piala Dunia 1982 ternyata turut mempunyai sejarah yang manis buat Rakyat Malaysia. Segalanya bermula apabila RTM mengumumkan pihak mereka cuma mampu menyiarkan perlawanan separuh akhir, penentuan tempat ketiga dan final berikutan dana yang tidak mencukupi.

Dalam usaha untuk merealisasikan impian menonton Piala Dunia 1982 secara keseluruhan, seorang individu yang dikenali dengan nama Peter Teo telah membuat panggilan ke RTM untuk mencadangkan sebuah solusi yang menyatukan Rakyat Malaysia.

Solusi yang diumumkan adalah cadangan untuk menghasilkan sebuah tabung khas dimana Rakyat Malaysia boleh menderma bagi menjayakan misi menonton Piala Dunia 1982. Dengan persetujuan RTM sebuah tabung telah dilancarkan yang dinamakan sebagai ‘People’s Live Telecast Fund (PLTF)’.

Siap sangka, tabung yang dicadangkan hasil peminat bola sepak ini menjadi kenyataan apabila Rakyat Malaysia berjaya mengumpul dana yang diperlukan iaitu sebanyak RM300,000. Akhirnya hasrat Rakyat Malaysia untuk menonton Piala Dunia 1982 berjaya menjadi kenyataan.

Difahamkan antara penyumbang terbesar di dalam tabung PLTF terdiri daripada Tun Mahathir dan juga Agong Ke-7, Sultan Ahmad Shah. Perkara yang paling nostalgia dan ikonik pada Piala Dunia 1982 yang ditayangkan RTM pastinya slogan ‘DiTaja Oleh Rakyat Malaysia’ yang disertakan semasa piala dunia ini berlangsung.


Malaysia Rampas Kapal Terbang Milik Kerajaan Pakistan Kerana ‘Culas’ Bayar Hutang

Syarikat penerbangan milik Pakistan terpaksa menanggung malu apabila pesawat penumpang mereka dirampas buat kali ke dua oleh Malaysia kerana didakwa gagal melunaskan hutang. Pakistan International Airlines telah mengalami nasib yang sama sepanjang beberapa tahun ini dan kini penumpang mereka ramai yang terkandas di negara ini.

Malangnya bagi Pakistan International Airlines dan AP-BMH, nasib tidak menyebelahi mereka kerana pada 29 Mei, kapal terbang penumpang itu telah dirampas buat kali kedua. Kapal itu telah dirampas oleh pihak berkuasa Malaysia semasa mendarat di Kuala Lumpur kerana tidak membayar hutang bernilai USD$4 juta.

Bagaimanapun, sebagai tindak balas kepada rampasan kapal terbang tersebut, sebuah lagi Boeing 777-200ER telah dihantar untuk membawa pulang penumpang dan anak kapal yang terkandas.

Jurucakap PIA Abdullah Hafeez Khan berkata bahawa mahkamah Malaysia telah mengarahkan pesawat itu disita berikutan permintaan oleh pemajak. Bagaimanapun, Abdullah berkata syarikat penerbangan milik kerajaan Pakistan itu akan memulakan tindakan undang-undang untuk mendapatkan semula pesawat itu. Beliau juga berkata jumlah yang dipertikaikan itu telah pun dibayar oleh PIA.

Ini adalah kali kedua dalam masa tiga tahun pesawat PIA dirampas di negara Asia Tenggara. Jurucakap AerCap Holdings NV, yang dikenal pasti Abdullah sebagai pemberi pajak, tidak menjawab permintaan untuk mendapatkan komen. Laporan itu juga menyatakan bahawa PIA telah bergelut untuk mengatasi masalah kewangannya selepas Kesatuan Eropah mengharamkan operasi penerbangannya pada 2020 kerana lesen juruterbang palsu.


Malaysia Rancang Jadikan Kuala Lumpur Sebagai Hab Startup Dan Industri Digital

Malaysia kini berhasrat menjadikan Kuala Lumpur selaku hab syarikat startup dan industri dalam usaha melonjakkan lagi aktiviti ekonomi digital negara.

Menurut Kementerian Ekonomi, ekonomi digital merupakan salah satu daripada tiga sektor strategik bernilai tinggi yang mampu merancakkan pelaburan serta menawarkan pekerjaan bergaji tinggi kepada rakyat dalam penstrukturan semula ekonomi negara.

Oleh itu, kementerian kini sedang berkerjasama dengan beberapa kementerian lain yang terlibat di dalam ekosistem digital untuk merancakkan ekonomi digital negara.

Berdasarkan usaha itu, langkah perubahan dasar secara agresif perlu dilaksanakan merangkumi pelarasan tugas agensi kerajaan, proses visa pekerjaan yang lebih cekap, penawaran insentif digital yang menarik serta penghasilan tenaga kerja dalam industri digital pada pasaran negara.

Setakat ini mengikut laporan usaha tersebut masih di peringkat kerangka. Bahkan, dasar dan inisiatif khusus berkaitan matlamat tersebut akan diketengahkan secara berperingkat kepada umum kelak.